title: Claire Liu

text: Claire Liu (s. 25. toukokuuta 2000 Thousand Oaks, Kalifornia) on yhdysvaltalainen tennispelaaja. Liu saavutti junioreiden maailmanlistan ykkössijan heinäkuussa 2017.


title: Claire Liu

text: Vuonna 2017 Liu voitti Wimbledonin tyttöjen kaksinpelin ja eteni loppuotteluun Ranskan avointen tyttöjen kaksinpelissä.


title: 2021

text: 2021 (MMXXI) on tuleva normaalivuosi (ei karkausvuosi), joka alkaa perjantaista.


title: An Awesome Wave

text: An Awesome Wave on englantilaisen alternative rock -yhtye Alt-J:n ensimmäinen studioalbumi, jonka julkaisi Infectious Music 25. toukokuuta 2012. Se voitti Mercury-palkinnon vuonna 2012.


title: Micro Bit

text:
BBC Micro Bit (vaihtoehtoinen kirjoitusasu micro:bit) on ARM-pohjainen kehitysalusta, jonka Britannian yleisradioyhtiö BBC on
kehittänyt koulujen tietotekniikan opetukseen. Micro Bit on mitoiltaan 43x52 millimetriä ja sisältää Nordic Semiconductorin valmistaman ARM Cortex-M0 käskykantaa tukevan nRF51822-suorittimen. Mikrokontrolleri sisältää langatonta tiedonsiirtoa varten Bluetooth Low Energy -toteutuksen ja valmistajan oman 2.4 GHz taajuudella toimivan aaltomuodon. Prosessorin lisäksi piirilevyllä on 25:stä ledistä muodostuva näyttö, kiihtyvyys- ja magneettikenttäanturit, sekä kolme painiketta. Micro Bit saa jännitteen USB- tai JST-liittimien kautta. Piirikortin reunassa on 23 nastainen kortinreunaliitin, jonka nastoista osa on muita suurempia ja niihin kytketään usein johtimia hauenleukaliittimillä.


title: Micro Bit

text: Suomessa Innokas-verkosto järjestää Micro Bitin käytöstä pilotin syksyllä 2017 50 peruskoulussa.


title: Micro Bit

text: Micro Bit sisältää seuraavat komponentit:


title: Derna

text: Derna (myös nimillä Darnah ja Darna) on kaupunki Libyassa Välimeren rannikolla Bengasin kaupungista itään. Vuonna 2003 kaupungissa oli arviolta 77 000 asukasta.


title: Derna

text: Derna sijaitsee Välimeren rannikolla Bengasin kaupungin itäpuolella Akhḍarvuoriston itärinteillä pienen wadin eli kausittaisen joen suistossa. Alueella on runsaasti lähteitä, jotka mahdollistavat palmujen ja hedelmäpuiden runsaslukuisuuden.


title: Derna

text: Dernan perustivat kreikkalaiset ja se oli alun perin "Darnis"-niminen kauppa-asema. Aleksanteri Suuren aikoihin alueen viisi kaupunkia perustivat "Pentapolis"-nimellä tunnetun federaation, mutta Darnis oli vielä näihin aikoihin niin pieni, ettei sitä laskettu näiden viiden merkittävämmän kaupungin joukkoon. Pentapoliksen tapaan Darnis päätyi Rooman valtakunnanalaisuuteen vuonna 96 eaa. Bysnatin valtakunnan aikana vähintään Nikean kirkolliskokoukseen mennessä vuonna 325 jaa. Derna oli piispanistuin. Bysantin valtakunnan valtaa alueella seurasivat islamilaiset arabit. Alueen muslimikuvernööri Abu Shaddad Zuhayr bin Kays al-Balawi sai Yakutin mukaan surmansa Dernassa käydyssä taistelussa kreikkalaisia vastaan vuonna 695 tai 693. Arabivalloituksen jälkeen Dernan merkitys väheni ja sitä mainitaan tuskin lainkaan useiden seuraavien vuosisatojen ajan.


title: Derna

text: Kaupunki elpyi vasta 1400-luvun jälkeen, kun kristittyjen vallattua al-Andalusin Pohjois-Afrikkaan alkoi virrata pakolaisia. Osa heistä muutti lopulta Dernaan. Andalusilaisia siirtolaisia mainitaan historiallisissa lähteissä Dernassa 1600-luvulta lähtien. Samoissa lähteissä mainitaan kaupungin olleen raunioina ennen uusien siirtolaisten saapumista. Kaupungin mainitaan autioituneen jälleen kerran Tripolin dey Uthmanin hyökkäyksessä 1656, mutta tällä kertaa se toipui nopeasti. 1600-luvun lopussa Tripolin paššan paikallinen kuvernööri Muhammed Bey vastasi paljolti kaupungin jälleenrakennuksesta ja esimerkiksi keinokasteluverkoston valmistumisesta. Tällöin rakennettiin myös kaupungin suurmoskeija. Vuonna 1805 kaupungissa käytiin Dernan taistelu Tripolia kohti marssivien amerikkalaisten retkellä Yusuf Karamanlia vastaan tämän harjoittaman merirosvouden takia. Vuonna 1816 kaupunkiin iski kulkutauti, joka huvensi sen asukasluvun 7 00:ta 500:an. Karamanlit hallitsivat Dernaa vuoteen 1835 saakka, jolloin se palautui Osmanien valtakunnan suoran hallinnon alle. Dernasta tuli Bengasin sandjakiin kuuluva "kada".


title: Derna

text: Italian–Turkin sodassa vuonna 1911 sodan ensimmäisiin lukeutuvat yhteenotot käytiin Dernassa 30. syyskuuta, jolloin italialaiset pommittivat kaupunkia ja miehittivät sen 16. lokakuuta. Kaupungin asukasluku oli tuolloin noin 9 500. Ensimmäisen maailmansodanaikana kaupunki säilyi italialaisten käsissä ja toisessa maailmansodassase vaihtoi käsiä useaan otteeseen italialaisten, saksalaisten ja liittoutuneiden välillä. Britit miehittivät sen lopullisesti tammikuussa 1943. Kaupunki kärsi mittavia vahinkoja sodan aikana. Libya itsenäistyi kuningaskuntana joulukuussa 1951. Myöhemmin valtaan nousi eversti Muammar Gaddafi, joka kukistui sisällissodan aikana lokakuussa 2011. Libyan väkivaltaisuudet eivät kuitenkaan päättyneet Gaddafin kukistumiseen. Dernassa vallan otti Islamilaisen nuorison šuurakanslia, joka julisti lokakuussa 2014 Dernan liittyvän Isis-järjestön kalifaattiin. Isisin ajoi kaupungista al-Qaedan yhteyksissä oleva asejoukko huhtikuussa 2016.


title: Ready? OK!

text: Ready? OK! on vuonna 2008 valmistunut komediaelokuva jonka käsikirjoitti, leikkasi ja ohjasi James Vasquez. Tuotantoyhtiö on Daisy 3 Pictures.


title: Ready? OK!

text: Andrea Down (Carrie Preston) on yksinhuoltajaäiti joka kasvattaa kymmenvuotiasta poikaansa Joshuaa (Lurie Poston). Andea on hämmentynyt Joshuan kiinnostuksen kohteista. Sen sijaan että Joshua haluaisi olla koulun painijoukkueessa, hän pyrkii cheerleadingjoukkueeseen. Kun oppilaita käsketään tulla kouluun pukeutuneena merkittäväksi roolimalliksi, Joshuan valinta on Maria von Trapp. Elokuvassa käsitellään Andrean sisäistä kamppailua jossa hän haluaa poikansa olla normaali mutta toisaalta hän pitää poikansa yksilöllisyydestä. Lopulta hän hyväksyy poikansa omana itsenään.


title: Ready? OK!

text: Elokuva on palkittu vuonna 2008 Seattle Lesbian & Gay Film Festival'issa parhaana kerronnallisena elokuvana.


title: 6K

text: 6K on Mikael Gabrielin EP, joka julkaistiin 7. heinäkuuta 2017. Se eroaa paljon sitä edeltävästä julkaisusta: Riippumatosta, joka on letkeämpi kesäbiisi. EP:llä on mukana Santeri ”MD$” Kauppinen.


title: 6K

text: EP nousi Suomen virallisen listan striimatuimpien kappaleiden listan sijalle 39.


title: Hjalmar Göös

text: Karl Hjalmar Göös (19. elokuuta 1868 Jyväskylä – 11. joulukuuta 1939 Janakkala) oli suomalainen filosofian tohtori, pääkonsuli ja maanviljelijä.


title: Hjalmar Göös

text: Göösin vanhemmat olivat lehtori Karl Gustaf Göös ja Fanny John. Hän pääsi ylioppilaaksi Helsingin suomalaisesta normaalilyseosta 1888 ja valmistui agronomiksi 1895, filosofian kandidaatiksi ja maisteriksi 1910 sekä filosofian lisensiaatiksi ja tohtoriksi 1913.


title: Hjalmar Göös

text: Göös oli aluksi opettajana Kurkijoen maanviljelyskoulussa 1902–1903 ja Mustialassa 1903–1904. Hän toimi Jokkis Gods Ab:n johtajana 1904–1908, Laborin II johtajana 1908–1910. Ab Ferrarian toimitusjohtajana 1910–1916, A. Ahlström Oy:n Varkauden tehtaiden johtajana 1916–1917, Elintarvehallituksen osastonjohtajana 1917–1918 ja Oy Rautakonttorin johtajana 1918–1919. Göös oli vuonna 1919 suomalaisten vapaaehtoisjoukkojen pääintendenttinä Virossa. Suomen itsenäistymisen jälkeen hän siirtyi vuonna 1919 ulkoasianhallinnon palvelukseen ja toimi konsulina Virossa 1919–1920, lähetystösihteerinä Berliinissä 1921–1923 sekä pääkonsulina Berliinissä 1923–1924 ja Hampurissa 1925–1933. Hän sai ensimmäisenä Suomessa pääkonsulin arvonimen 1921. Göös toimi maanviljelijänä Janakkalassa. Hän perusti vuonna 1923 perinnöksi saamilleen maille Klemolan kartanon kun Göösin isän omistama Irjalan kartano jaettiin perillisten kesken. Göös suunnitteli itse kaikki Klemolan kartanon rakennukset. Kartanon päärakennus paloi vuonna 1942. Kartanossa toimii nykyään juhla- ja kokouspaikka Willa Göös.


title: Hjalmar Göös

text: Hjalmar Göös oli naimisissa vuodesta 1897 Sigrid Alfthanin kanssa ja toisen kerran vuodesta 1919 Edit Elisabeth Koistisen kanssa.


title: Göös

text: Göös voi tarkoittaa:


title: Yukinojō Mori

text: Masakazu Mori (, s. 14. tammikuuta 1954), joka tunnetaan paremmin nimellä Yukinojō Mori (), on japanilainen runoilija, sanoittaja ja säveltäjä. Hän on kirjoittanut yli 2 000 kappaletta lukuisille artisteille, kuten Kyōsuke Himurolle, Takurō Yoshidalle ja Jun’ichi Inagakille, sekä kirjoittanut animesarjojen tunnuskappaleita, muun muassa "Dragon Ball Z". Hänen nuorempi veljensä Hideharu Mori on Picasso-rockyhtyeen kosketinsoittaja.


title: Tom Tom Club (albumi)

text: Tom Tom Blub on yhdysvaltalaisen Tom Tom Clubin debyyttialbumi, joka julkaistiin vuonna 1981. Albumilta julkaistiin yhteensä neljä singleä vuosina 1981-82.


title: Tom Tom Club (albumi)

text: Levy on yksi hiphopkulttuurin varhaisimmista vaikuttajista.


title: Corinne Day

text: Corinne Day (19. helmikuuta 1962 – 27. elokuuta 2010) oli englantilainen muoti- ja dokumentaarinen valokuvaaja.


title: Corinne Day

text: Corinne Day syntyi Ealingissä 1962. Hänen vanhempansa erosivat Dayn ollessa 5-vuotias. Eron jälkeen Day muutti pikkuveljensä kanssa isoäidin luokse Ickenhamiin. Day keskeytti koulun kuusitoistavuotiaana ja työskenteli vuoden pankkivirkailijana ja ryhtyi sen jälkeen kansainväliseksi lähetiksi. Day tapasi työn puitteissa muotikuvaajan, joka rohkaisi häntä ryhtymään valokuvamalliksi. Day tienasi elantonsa mallina, esiintyen pääsääntöisesti kuvastoissa, usean vuoden ajan. Vuonna 1985 hän tapasi tulevan miehensä Mark Szaszyn kuvausmatkalla Tokiossa. Szaszy, joka toimi myös mallina, oli kiinnostunut valokuvaamisesta ja elokuvista. Szaszyn lahjoitti Daylle kameran ja kannusti tätä kuvaamaan. Day aloitti ottamalla kuvia mallikollegoistaan sovitusten välillä.


title: Corinne Day

text: 1987 pariskunta muutti Milanoon, jossa Corinne Day alkoi kuvaamaan mallien portfolioita ja ottamaan Szaszystä muotokuvia.


title: Corinne Day

text: Corinne Dayn ura sai uuden käänteen 1990, kun hänen ottamansa kuvat nuoresta, tuntemattomasta Kate Mossista julkaistiin The Face -lehdessä. Yksi kuvista päätyi lehden kanteen. Kuvat olivat ristiriidassa sen hetkisen muotikuvaston kanssa ja saivat paljon huomiota. Myös vuonna 1993 Vogue-lehdelle ottamat kuvat Kate Mossista herättivät kohua. Daytä syytettiin anoreksian tai huumeiden käytön ihannoismista. Corinne Day kieltäytyi käyttämästä kuvankäsittelyä korjatakseen näppylöitä mallin kasvoilta tai muokatakseen heidän vartaloaan. Myöhemmin tätä tyyliä kuvattiin sanoilla grunge tai waif-look.


title: Corinne Day

text: Näihin aikoihin Day tutustui amerikkalaisen valokuvaajan Nan Goldinin töihin. Goldin tuli tunnetuksi rehellisistä kuvistaan, joissa hänen ystävänsä esiintyvät intiimeissä olosuhteissa peittelemättä ihmisen haavoittuvuutta ja elämän ajoittaista raadollisuutta.


title: Corinne Day

text: Day menetti pian mielenkiintonsa muotimaailmaa kohtaan ja alkoi kuvata dokumentaarisia otoksia ystävistään, rockmuusikoista ja malleista. Hän ystävystyi mm. stylisti Tara St Hillin kanssa, jonka arkielämän taistelua yksinhuoltajana. Dayn kuvia leimaa heltymätön rehellisyys. Hän suuntasi linssinsä ystäväpiirin henkilökohtaisimpiin hetkiin ja niissä esiintyy seksiä, huumeita, kyyneleitä ja pelkoa.


title: Corinne Day

text: 1996 Corinne Dayltä löydettiin aivokasvain. Day halusi välittömästi alkaa dokumentoida valokuvilla sairauttaan. Hänen miehensä Mark Szaszy kuvasi häntä hoitojen aikana ja ennen kuolemaa.


title: Corinne Day

text: Vuonna 2000 Corinne Day julkaisi kirjan, Diary, ystävistään ottamistaan valokuvista. Myös hänen oma taistelunsa aivokasvainta vastaan päätyi kirjaan.


title: Corinne Day

text: 2000-luvulla Day alkoi kuvata muudestaan muotilehdille. Hän työskenteli säännöllisesti Italian, Englannin ja Japanin Voguelle. Hän kuvasi myös Hollywood-tähtiä, kuten Nicholas Cagea, Sienna Milleriä ja Scarlett Johanssonia.


title: Corinne Day

text: Corinne Day asui viimeiset vuotensa Mark Szaszyn kanssa Denhamissa, Buckinghamshiressä, jossa kuoli 48 vuotiaana aivokasvaimeen.


title: Ferranti Mercury

text: Ferranti Mercury on Ferrantin valmistama tietokone, joka käytti elektroniputkia. Tietokone oli CERNin ensimmäinen elektroninen tietokone, joka toimitettiin vuonna 1958.


title: Ferranti Mercury

text: Tietokone julkaistiin vuonna 1957 ja se perustui Manchesterin yliopiston prototyyppiin Meg. Sen merkittävin tavoite oli korvata aiemmin Ferranti Mark 1:ssä käytetyt Williams-Kilburn -putket ferriittirengasmuistilla ().


title: Ferranti Mercury

text: Tietokonetta valmistettiin 19 kappaletta.


title: Miloš Trifunović

text: Miloš Trifunović (30. lokakuuta 1871 Užice, Serbian ruhtinaskunta – 19. helmikuuta 1957 Belgrad, Jugoslavia) oli serbialainen poliitikko. Hän toimi Jugoslavian kuningaskunnassa sotien välisenä aikana useissa hallituksissa ministerinä. Toisen maailmansodan aikana hän oli Lontoossa toimineen Jugoslavian kuningaskunnan pakolaishallituksen pääministerinä kahden kuukauden ajan kesällä 1943. Toisen maailmansodan jälkeen hän palasi Titon johtamaan Jugoslaviaan, mutta tuomittiin joulukuussa 1946.


title: Miloš Trifunović

text: Miloš Trifunović oli näkyvä hahmo Jugoslavian kuningaskunnan ajan politiikassa. Hän on ministerinä lukuisissa hallituksissa. Hän toimi opetusministerinä 1917-1918, 1920 ja 1922-1923, rakennustoiminnasta vastaavana ministerinä 1924-1925, opetusministerinä uudelleen 1924-1927, vt ulkoministerinä 1926 ja opetusministerinä 1941-1943 kenraali Simovićin pakolaisuuteen siirtyneessä hallituksessa. Pakolaisuusaikanaan hän toimi pääministerinä ja samalla sisäministerinä 26.06.-10.8. 1943.


title: Miloš Trifunović

text: Kesäkuussa 1943 hänestä tuli Lontoossa toimineen pakolaishallituksen pääministeri professori Slobodan Jovanovićin seuraajana. Hallituksen serbi- ja kroaattijäsenteen ristiriidat johtivat Trifunovićin eroon jo elokuussa 1943.


title: Miloš Trifunović

text: Maailmansodan päättyessä maanpakolaisuudessa olleita palasi takaisin Jugoslaviaan, jossa valta oli siirtynyt kommunuistipartisaanien johtajalle Josip Broz Titolle. Miloš Trifunović joutui kuten monet muutkin pakolaishallituksen kannattajat oikeuteen. Trifunović vangittiin 12. syyskuuta 1946 ja hänet tuomittiin joulukuussa 1946 kahdeksaksi vuodeksi vankeuteen., Trifunović kuoli helmikuussa 1957 Belgradissa.


title: Libya kesäolympialaisissa 2000

text: Libya osallistui Sydneyn kesäolympialaisiin vuonna 2000 kolmen urheilijan joukkueella. Maan urheilijat osallistuivat judoon, taekwondoon ja yleisurheiluun. Maan lipunkantajana avajaisissa toimi taekwondoin Nizar Mohamed Naeeli.


title: Bardolino (viini)

text: Bardolino-viinit ovat italialaisia viinejä, joita tuotetaan Bardolinon kaupungin seudulla Gardajärven kaakkoispuolella Venetossa Koillis-Italiassa. Classico-viinien tuotantoalue käsittää Affin, Bardolinon, Cavaionin, Costermanon, Gardan ja Lazisen kunnat. Viinit valmistetaan pääosin Corvina- ja Corvinone-rypäleistä.


title: Bardolino (viini)

text: Laatuluokiteltuja ja nimisuojattuja Bardolino-viinityyppejä ovat Bardolino DOC- ja Bardolino Superiore DOCG -viinit.


title: Bardolino (viini)

text: Laatuluokan "Bardolino DOC" -viinit ovat punaviinejä (Rosso tai Novello), roseviinejä (Chiaretto) tai kuohuviinejä (Chiaretto Spumante). Niitä tuotetaan vuosittain noin 20 miljoonaa litraa (vuonna 2014).


title: Bardolino (viini)

text: "Bardolino Superiore DOCG" on punaviiniä, joka varastoidaan vähintään yksi vuosi ennen myyntiä. Viiniä tuotetaan vain 0,2 miljoonaa litraa vuodessa (vuonna 2014).


title: Madagaskar kesäolympialaisissa 2000

text: Madagaskar osallistui Sydneyn kesäolympialaisiin vuonna 2000 11 urheilijan joukkueella. Maan urheilijat osallistuivat nyrkkeilyyn, judoon, uintiin ja yleisurheiluun. Maan lipunkantajana avajaisissa toimi pikajuoksija Joseph-Berlioz Randriamihaja.


title: ITF Masala

text: ITF Masala on Kirkkonummen Masalassa toimiva taekwondo-seura, joka on perustettu 6.11.2011. ITF Masala on ITF Taekwon-Do Liiton jäsen.


title: ITF Masala

text: Seurassa on 80 jäsentä (27.8.2017). Seuran urheilijat ovat voittaneet useita EM-mitaleita.


title: Malawi kesäolympialaisissa 2000

text: Malawi osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi juoksija Francis Munthali.


title: Mali kesäolympialaisissa 2000

text: Mali osallistui Sydneyn kesäolympialaisiin vuonna 2000 viiden urheilijan joukkueella. Maan urheilijat osallistuivat judoon, uintiin ja yleisurheiluun. Maan lipunkantajana avajaisissa toimi judoka Brahima Guindo.


Suomen Tulitikkuteollisuustyöntekijäin Liitto oli vuosina 1906–1908 toiminut tulitikkutehtaissa työskennelleiden ammattiliitto.


title: Suomen Tulitikkuteollisuustyöntekijäin Liitto

text: Tulitikkutehdastyöläisten järjestäytyminen alkoi vuoden 1905 suurlakon jälkeen. Ensimmäiset ammattiosastot perustettiin Tampereelle, Poriin ja Viipuriin. Tampereella 8.–9. joulukuuta 1906 pidetyssä edustajakokouksessa tulitikkutyöläiset päättivät perustaa valtakunnallisen ammattiliiton. Liittohallinto toimi aluksi Tampereella, mutta paikallisen tehtaan lakkauttamisen myötä se siirrettiin Viipuriin. Vuonna 1907 liiton puheenjohtajana toimi J. Heino. Liittoon kuului tuolloin 5 osastoa ja 211 jäsentä.


text: Liiton toiminta päättyi, koska sen toimihenkilöt karkotettiin työpaikoistaan.


text: Liitto ei kuulunut vuonna 1907 perustettuun Suomen Ammattijärjestöön.


title: Mauritania kesäolympialaisissa 2000

text: Mauritania osallistui Sydneyn kesäolympialaisiin vuonna 2000 kahden urheilijan joukkueella. Maan molemmat urheilijat osallistuivat yleisurheiluun. Maan lipunkantajana avajaisissa toimi juoksija Sidi Mohamed Ould Bidjel.


title: Mauritius kesäolympialaisissa 2000

text: Mauritius osallistui Sydneyn kesäolympialaisiin vuonna 2000 20 urheilijan joukkueella. Maan urheilijat osallistuivat kahdeksaan eri lajiin. Maan lipunkantajana avajaisissa toimi nyrkkeilijä Michael Macaque.


title: Knattspyrnufélagið Víkingur

text: Knattspyrnufélagið Víkingur on urheiluseura Reykjavíkin kaupungista. Seuralla on toimintaa useissa eri lajeissa, mutta se on tunnettu jalkapallosta ja käsipallosta. Sen jalkapallojoukkue pelaa Islannin korkeimmalla sarjatasolla Úrvalsdeildissa kaudella 2017. Islannin mestaruuden jalkapallossa se on voittanut viidesti: 1920, 1924, 1981, 1982 ja 1991.


title: Mallemort

text:
Mallemort on kunta eteläisessä Ranskassa Bouches-du-Rhônen departementissa Provence-Alpes-Côte d’Azurin alueella.
Kunta sijaitsee Durancejoen varrella. Joen ylittävä 1800-luvulla rakennettu riippusilta on käytöstä poistettu historiallinen monumentti. Mallemortin nähtävyyksiä on vanhat juutalaiskorttelit sekä Marseillen piispojen vuosina 1260-1789 käytössä olleen linnan rauniot. Kunnan erikoisuuksia on Emile Pico -museo, jossa on näytteillä erilaisia maansiirto- ja rakennuskoneita.


title: ETL Mark III

text: ETL Mark III oli Japanin ensimmäinen transistoripohjainen tietokone. Tietokoneessa ohjelma voitiin tallettaa koneen muistiin.


title: ETL Mark III

text: Tietokone käytti kärkitransistoreja ja diodeja. Tietokone rakennettiin Hiroshi Wadan johdolla Tokiossa Electrotechnical Laboratoryssa vuonna 1956.


title: Joe Arpaio

text: Joe Arpaio (s. 14. kesäkuuta 1932) on entinen yhdysvaltalainen poliisi, joka toimi Maricopan piirikunnan seriffinä vuosina 1993–2016. Arpaio tuli tunnetuksi kovista otteistaan rikollisuutta vastaan, laittoman siirtolaisuuden vastustajana ja rodulliseen profilointiin liittyneistä oikeudenkäynneistä.


title: Joe Arpaio

text: Arpaio syntyi Springfieldissä Massachusettsin osavaltiossa 14. kesäkuuta 1932. Hänen vanhempansa olivat maahanmuuttajia Italiasta. Täytettyään 18-vuotta Arapaio värväytyi armeijaan, mutta ei osallistunut taisteluhin Korean sodanaikana. Poliisin uransa hän aloitti Washingtonissa vuonna 1954. Vuonna 1957 hän liittyi DEA:n eli huumepoliisin edeltäjään U.S. Bureau of Narcoticsin riveihin ja jäi eläkkeelle huumepoliisista vuonna 1982 sen korkeimpana edustajana Arizonan osavaltiossa. Sittemmin hän perusti yhdessä vaimonsa kanssa matkailutoimstion Phoenixissa.


title: Joe Arpaio

text: Vuonna 1993 Arpaio valittiin Maricopan piirikunnan seriffiksi. Myöhemmin hänet valittiin kaikkiaan viisi kertaa uudestaan virkaansa, ennen kuin hän viimein hävisi seriffinvaalit marraskuussa 2016. Otsikoihin Arpaio nousi ensimmäistä kertaa vuonna 1993, kun hän rakennutti ulkoilmavankilan laittomille siirtolaisille. Arpaio selitti menettelyään kovina toimina rikollisuutta vastaan. Tunnetuksi tuli myös Arapion tapa pakottaa vangit käyttämään vaaleanpunaisia alusvaatteita ja sukkia, sekä vanhanaikaisia mustavalkoraidallisia vankila-asuja. Arpaion vaaleilla voittanut seriffi Paul Penzone sulki sittemmin Arpaion ulkoilmavankilan.


title: Joe Arpaio

text: Vuonna 2007 joukko latinotaustaisia henkilöitä nosti syytteet Arpaioa vastaan väittäen, että tämän alaiset poliisit pysäyttivät ihmisiä näiden rodun perusteella. Paikallisen oikeusistuimen tuomari Murray Snow määräsi väliaikaisen kiellon ihmisten pidätyksille heidän maahanmuuttajataustastaan riippuen vuonna 2011 ja kiellosta tehtiin pysyvä vuonna 2013, kun sama tuomari totesi poliisien pysäyttävän edelleen erityisesti latinotaustaisia henkilöitä poliisien etsiessä laittomia siirtolaisia. Tapaus johti lopulta liittovaltiotason tutkintaan ja Yhdysvaltain oikeusministeriö haastoi Arapaion oikeuteen useista kansalaisoikeuksien rikkomuksista, kuten latinotaustaisen siirtolaisten rankaisuista espanjan puhumisesta. Arpaio kutsui syytteitä noitavainoksi. Maricopan piirikunta päätti lopulta sopia syytteet. Sopimuksesta ei koitunut rahallisia korvauksia, mutta se velvoitti lisäkoulutukseen ja käytäntömuutoksiin.


title: Joe Arpaio

text: Maaliskuussa 2012, pidetyssä lehdistötilaisuudessa Arpaio väitti, että presidentti Barack Obaman syntymätodistus, jonka Valkoinen talo julkaisi 27. huhtikuuta 2011 on väärennös. Syyskuussa 2016 Arpaio ilmoitti vielä tutkivansa presidentti Obaman syntymätodistuksen aitoutta . Arpaio järjesti 15. joulukuuta 2016 tiedotustilaisuuden, jossa hän löysi "9 väärennettyä kohtaa", Obaman syntymätodistuksen digitaalisesta versiosta.


title: Joe Arpaio

text: Republikaanien presidenttikilvan aikaan vuonna 2015 Arpaiosta tuli yksi Donald Trumpin ehdokkuuden vankimmista kannattajista. Hän osallistui useisiin Trumpin kampanjakokouksiin ja piti puheen republikaanien kansalliskokouksessa. Trump kampanjoi puolestaan Arpaion uudelleenvalinnan puolesta vuonna 2016. Vuonna 2017 Arpaio todettiin syylliseksi liittovaltion tuomarin määräyksen huomiotta jättämisestä rodullista profilointia koskien. Arpaioa uhkasi kuuden kuukauden vankilatuomio. Elokuussa 2017 presidentti Donald Trump kuitenkin armahti Arpaion ennen rangaistuksen määräämistä, joka oli tarkoitus järjestää saman vuoden lokakuussa.


title: Teatteri Retikka

text: Teatteri Retikka on Suomussalmella ( Suomussalmi ) sijaitseva esittävän taiteen talo. Retikka Teatterissa toimii kaksi yhdistystä; Suomussalmen Näyttämöyhdistys ry. sekä Esittävän taiteen yhdistys Kiannan Voima ry. Suomussalmen Näyttämöyhdistyksen toiminta on keskittynyt perusteatteriin. Kiannan Voima on suuntautunut poikkitaiteelliseen tekemiseen. Molempien yhdistysten keskeisenä moottorina on rakkaus teatteriin ja sen yhteisölliseen voimaan. Teatteri Retikka


title: Teatteri Retikka

text: Teatterin esittely


title: Teatteri Retikka

text: Vuoteen 2010 teatteritoiminta oli keskittynyt vanhalle kirkonkylälle. Kun vanhan tilat kävivät liian pieniksi, toiminta alkoi uudessa teatteritalossa Suomussalmen ydinkeskustassa. Teatterissa on 186 istumapaikkaa ja kiinteä nouseva katsomo. Ensi-iltoja on vuosittain 3-5 kappaletta ja kohderyhmänä ovat alueen asukkaat.


title: Teatteri Retikka

text: Teatteri on saanut useita palkintoja ja huomionosoituksia: Yle1:n Valopilkku-kunniakirjan vuonna 2002, Oulun läänin taidetoimikunnan palkinnon vuonna 2007, Paikallislehdistön Antti-patsaan vuonna 2008, Elävä Kainuu Leader-kunniakirjan vuonna 2010 ja Kainuun kulttuuripalkinnon vuonna 2011 sekä Wild Taigan kannustepalkinnon vuonna 2012.Teatteri Retikka


title: Teatteri Retikka

text: Kesäteatteri


title: Teatteri Retikka

text: Yksi Suomen suurimmasta kesäteattereista. Kesäteatteriin mahtuu noin 1100 katsojaa.


title: Teatteri Retikka

text:
Teatterissa esitetään paikallisia aiheita käsitteleviä näytelmiä.
Vuonna 2017 koko kesäteatterin katsomo rakennettiin uudelleen. Suomussalmen kunta uusi katsomon ja Suomussalmen Näyttämöyhdistys ry hankki katsomolle katteen. Katehankkeen mahdollisti Elävä Kainuu Leader, jonka kautta Suomussalmen Näyttämöyhdistys ry. sai osarahoituksen EU:n maaseuturahastosta.
Suomussalmen kesäteatteri ilmasta käsin Retikka Kesäteatteri. Kesäteatterin katsoja ennätys on 12.556 katsojaa, joka saavuttettiin 2018 kesän aikana.


title: Teatteri Retikka

text: Lähteet


title: Teatteri Retikka

text: 1. Teatteri Retikan nettisivut


title: Teatteri Retikka

text: 2. Teatterin Facebook-sivu


title: Teatteri Retikka

text: Aiheesta muualla


title: Iso viulu – kaks sataa

text: Iso viulu – kaks sataa on Eila Arjoman ohjaama kaksiosainen televisioelokuva, jonka on käsikirjoittanut Daniel Katz romaaninsa "Mikko Papirossin taivaallinen niskalenkki" pohjalta. Satiirinen tarina kertoo ikuisen ylioppilaan sopeutumisesta avioliittoon ja työelämään, ja sen pääosissa näyttelevät Heikki Kinnunen ja Marja Packalén.


title: Iso viulu – kaks sataa

text: Pienen poikavauvan isä, ikuinen opiskelija Mikko tyytyisi rooliinsa koti-isänä ja kontrabasson soiton harrastajana, mutta vaimon toimistotyö ei elätä perhettä. Mikko saa paikan ranskan kielen tulkkina yrityksessä, joka rakentaa öljynjalostamoa. Hän joutuu sopimusneuvottelujen välikappaleeksi, eikä Mikon moraali kestä liike-elämää, vaan hän irtisanoutuu ja palaa yliopistolle. Bassoviulu pantataan 200 markalla. Toisessa osassa Mikko pääsee apulaiseksi oikeusalan arkistoon, mutta sekään työ ei ota sujuakseen.


title: Iso viulu – kaks sataa

text: Elokuvaa on lopputekstien mukaan kuvattu ainakin Porvoon öljynjalostamolla, Helsingissä ja Turussa.


title: Iso viulu – kaks sataa

text: "Helsingin Sanomien" televisioarvostelija Jukka Kajava ei pitänyt Arjoman televisiosovituksesta Katzin hauskasta romaanista. Hänestä se on muutamaa kohtausta lukuun ottamatta iloton ja tempoltaan kovin hidas komedia..


title: MU5

text: MU5 oli Manchesterin yliopistossa kehitetty supertietokone, joka kehitettiin seuraajaksi Atlas-tietokoneelle. Tavoitteena oli kehittää 20 kertaa nopeampi tietokone.


title: MU5

text: Tietokoneen kehitetys alkoi vuonna 1966 Tom Kilburnin johdolla ja sitä käytettiin ensi kerran vuonna 1972.


title: Kellari (vuoden 2009 elokuva)

text: Kellari (myös nimellä The Cellar) ("Huset vid vägens ände") on ruotsalainen kauhuelokuva. Elokuvan on käsikirjoittanut sekä ohjannut Martin Kjellberg ja Nils Wåhlin. Elokuvasta kuvattiin lyhytversio jo vuonna 2002, joka esitettiin vuoden 2003 Göteborgin elokuvafestivaaleilla. Elokuva julkaistiin kokoversiona vuonna 2009.


title: Kellari (vuoden 2009 elokuva)

text: Joukko taideopiskelijoita vuokraavat syrjäisellä maaseudulla sijaitsevan talon, voidakseen keskittyä luovaan työskentelyyn kouluprojekteittensa kanssa. Talossa alkaa kuitenkin tapahtua outoja asioita. Tuntuu, kuin jokin olisi heitä odottanut.


title: Eija Ristola

text: Eija Marketta Ristola (s. 10. heinäkuuta 1956 Lappeenranta) on aktiiviuransa päättänyt suomalainen yleisurheilija, joka menestyi pika-aidoissa ja viisiottelussa. Hän edusti Lappeenrannan Urheilu-Miehiä.


title: Eija Ristola

text: Kalevan kisoista Ristola saavutti 100 metrin aitajuoksusta hopeaa vuosina 1975, 1976, 1977 ja 1978 sekä pronssia vuosina 1979 ja 1980, 200 metrin aidoissa hopeaa vuonna 1971 ja viisiottelussa kultaa vuonna 1973 ja hopeaa vuonna 1972. Hän oli mukana viestijuoksun SM-kilpailuissa voitamassa 4 x 100 metrin viestijuoksusta hopeaa vuonna 1979 ja pronssia vuonna 1978. Sisäratojen SM-kilpailuista Ristola saavutti pronssia 60 metrin aitajuoksusta vuonna 1979.


title: Eija Ristola

text: Ennätyksikseen Ristola juoksi 60 metrin aidoissa ajan 8,77 (1979), 100 metrin aidoissa 13,8 (1978) ja 200 metrin aidoissa 29,2 (1971). Hän sivusi SE-aikaa 100 metrin aidoissa tuloksella 13,8 kahteen otteeseen: 19. kesäkuuta ja 28. elokuuta vuonna 1978. Virallisiin kilpailuihin Ristola ei ole osallistunut vuoden 1982 jälkeen.


title: Daniel Espinosa

text: Jorge Daniél Espinosa (s. 23. maaliskuuta 1977) on ruotsalainen ohjaaja, käsikirjoittaja ja tuottaja. Hän valmistui Tanskan kansallisesta elokuvakoulusta vuonna 2003.


title: Daniel Espinosa

text: Hän on ohjannut muun muassa Jens Lapiduksen samannimiseen kirjaan perustuvan elokuvan "Rahalla saa" sekä elokuvat "Turvatalo" ja "Life". Huhtikuussa 2018 Espinosan vahvistettiin tulevan ohjaamaan Marvel Comicsin sarjakuvahahmo Michael Morbiusiin perustuva elokuva.


title: Euroopankiiltoköynnös

text: Euroopankiiltoköynnös eli euroopantamus ("Dioscorea communis") on jamssikasveihin kuuluva kasvi. Sillä on rento köynnöstävä varsi, sydämenmuotoiset lehdet, valkoiset kukat ja punaiset marjat.


title: Mark Stoermer

text: Mark August Stoermer (s. 28. kesäkuuta 1977 Houston, Texas) on yhdysvaltalainen muusikko, joka tunnetaan parhaiten lasvegasilaisen rockyhtye The Killersin basistina. Hän on myös julkaissut kaksi sooloalbumia, "Another Life" (2011) ja "Dark Arts" (2016).


title: Mark Stoermer

text: Stoermerilla on myös Australian kansalaisuus.


title: Robert Huberin tien vastaanottokeskus

text: Robert Huberin tien vastaanottokeskus on yksityisen Luona Oy:n ylläpitämä turvapaikanhakijoiden vastaanottokeskus, joka sijaitsee Vantaan Aviapoliksessa. Vastaanottokeskus on Äyritien ja Robert Huberin tien kulmassa.


title: Robert Huberin tien vastaanottokeskus

text: Vastaanottokeskus avattiin syksyllä 2015 ja sen majoituskapasiteetti on 800 henkilöä. Marraskuussa 2016 keskuksessa asui noin 500 turvapaikanhakijaa.


title: Robert Huberin tien vastaanottokeskus

text: Vastaanottokeskus toimii 1980-luvulla valmistuneessa toimistorakennuksessa, jossa aiemmin oli LVI-alan yrityksen Oy Huber Ab:n pääkonttori. Rakennuksen on suunnitellut arkkitehti Jorma Salmenkivi.


title: Izzy Christiansen

text: Isobel "Izzy" Christiansen (s. 20. syyskuuta 1991) on englantilainen keskikenttäpelaaja/hyökkääjä, joka pelaa Manchester City WFC:ssä ja Englannin maajoukkueessa.


title: Izzy Christiansen

text: Christiansen toimi Birminghamin yliopiston jalkapallojoukkueen kapteenina. Hän on pelannut Mestarien liigaa kolmessa eri joukkueessa: Evertonissa, Birminghamissa ja Manchester Cityssä. Kaudella 2014 hän teki joukkueelleen tärkeän maalin, joka ratkaisi Cup-mestaruuden.


title: Izzy Christiansen

text: Christiansen on edustanut Englantia alle 19-vuotiaiden EM-kisoissa, alle 20-vuotiaiden MM-kisoissa ja aikuisten EM-kisoissa. Hän on huhtikuun 2018 loppuun mennessä pelannut 25 maaottelua ja tehnyt niissä viisi maalia.


title: Karvasara

text: Karvasara ("Carex hirta") on monivuotinen erilaistähkäinen saralaji.


title: Karvasara

text: Karvasara kasvaa 15–50 senttimetriä korkeaksi. Varret ovat tanakoita, sileitä, kaljuja, kiiltäviä. Tyvitupet ovat tumman punaruskeita. Juurakko on suikertava, pitkä ja vankka. Lehdet ovat 2–5 millimetriä leveitä, litteitä, kirkkaan- tai harmaanvihreitä, harvaan pitkäkarvaisia kuten tupetkin. Alimman tähkän tukilehti on tavallisesti kukintoa lyhyempi tai kukinnon pituinen, pitkätuppinen. Hedetähkiä on 2 tai 3, tähkäsuomut tavallisesti valkokarvaisia. Emitähkiä on 2 tai 4, 10–45 mm pitkiä, pitkävälisiä, pystyjä, alin selväperäinen. Emikukintojen tähkäsuomut ovat 6–8 mm pitkiä, usein hienokarvaisia, pullakkoa lyhyempiä, vaaleita, usein pitkään karheaan otaan päättyviä, keskisuoni vihreä. Pullakot ovat 5–7 mm pitkiä, karkeakarvaisia, lopulta harmaanruskeita, selväsuonisia. Suuota on pitkähkö (2 mm) ja suuodan kärki syvälovinen, kärkiliuskat pitkiä, suippoja.


title: Karvasara

text: Suomessa karvasara kasvaa yleisenä muinaistulokkaana Ahvenanmaalla ja harvinaisena Varsinais-Suomessa. Muualla maassa laji on harvinainen uustulokas Tornion ja Kuusamon korkeudelle asti. Se kasvaa niityillä, töyräillä, poluilla, tienvarsilla, ojissa, sorakuopissa, satamien vanhoilla painolastipaikoilla ja sodanaikaisilla varastoalueilla.


title: Lapilan kartano

text: Lapilan kartano on Naantalissa Lapilan saarella sijaitseva Christian Friedrich Schröderin suunnittelema rokokootyylinen kartano vuodelta 1763. Museovirasto on määritellyt Lapilan kartanomiljöön yhdeksi Suomen valtakunnallisesti merkittävistä rakennetuista kulttuuriympäristöistä.


title: Lapilan kartano

text: Lapilan saari sijoittuu Luonnonmaan saaren eteläpuolelle ja Turun Ruissalon saaren länsipuolelle keskeisen merireitin varrelle.


title: Lapilan kartano

text: 1500-luvulla Lapilan säterikartano muodostui kahdesta Lapilan kylän talosta. 1630-luvulla rälssitilat Lapilasta ja Keskiluodosta yhdistettiin, ja 1790-luvulla kantatilaan liitettiin Suurenpään rälssitila. 1600-luvulla kartanon omistivat upseerisuvut ja 1700-luvun puolivälissä sen osti lainopin tohtori Lorentz Ekenberg, joka rakennutti myös nykyisen päärakennuksen vuonna 1763. Päärakennuksen suunnitelija oli Turun kaupunginarkkitehti Christian Friedrich Schröder. Arkkitehti Schröder suunnitteli Lounais-Suomeen useita rokokookartainoita, joista Lapilan kartano on Fagervikin kartanon ohella Suomen tärkeimpiä rokokooarkkitehtuurin rakennuksia. Päärakennus uudistettiin sata vuotta rakentamisen jälkeen. Lapilan kartanolla on ollut kymmeniä omistajia kuten henkilöitä suvuista: Svärd, Starck, Schantz ja Ekenberg.


title: Lapilan kartano

text: Vuonna 1763 valmistunut kaksikerroksinen tiilinen päärakennus on mansardikattoinen ja sen on korotettu kolmi-ikkunaisella poikkipäädyllä. Lapilan kartano on Suomen varhaisimpia mansardikattoisia kartanoita. Rakennuksen huonejako on karoliininen keskeissaleineen ja kiinteä sisustus on yhä pitkälti sama kuin sen valmistuessa. Kartanoalueeseen kuuluu asuin- ja talousrakennuksia 1700–1900-luvuilta, sekä 1700-luvulla istettu puisto. Puisto on englantilaistyyppinen puutarha, jotka olivat harvinaisia tuon ajan kartanoissa. Ylärivi ja alarivi-nimiset rakennukset on vanhempia kuin päärakennus ja ne ovat myös paremmassa kunnossa kuin kartanorakennus perusteelisen korjaamisen myötä. Kartanomiljöön historiallinen rakennuskanta on säilynyt melkein alkuperäisenä ja yhtenäisenä. Kartanoalue itsessään katsotaan arvokkaaksi kulttuurimaisemaksi.


title: Lapilan kartano

text: Kartanon pihapiirissä on monipuolista kulttuurikasvillisuutta kuten runsaasti istutettuja puulajeja: punatammea, metsävaahteraa, hopeapajuja sekä pensaita. Länsireunalla kasvaa suuria tammia ja mäntyjä sekä pylväskatajia. Putkilokasveista alueella esiintyy muun muassa lehtohorsma, sukakarstaohdake, pihakurjenpolvi, ketoneilikka ja ukontulikukka. Pihapiirissä on myös muuta niitty- ja kalliokasvillisuutta. Kartanolta Mansikkaniemeen johtavan tien varrella on kulttuurivaikutteista rehevää lehtoa. Alueen linnusto on runsas ja monipuolinen.


title: Lapilan kartano

text: Museovirasto on määritellyt Lapilan kartanomiljöön yhdeksi Suomen valtakunnallisesti merkittävistä rakennetuista kulttuuriympäristöistä. Rajaukseen sisältyy suoraan kartanon alueeseen liittyvät peltolaaksot yhtenäisenä avoimena maisematilana kuten myös aluetta rajaavat metsäiset selänteet ja tärkeimmät maisemayhteydet kartanolta merelle.


title: Lapilan kartano

text: Naantalin kaupungin Luonnonmaan ja Lapilan ym. saarien osayleiskaavassa Lapilan kartano, pihapiiri ja kaksi työväenrakennusta on suojeltu kulttuurihistoriallisesti arvokkaana rakennuksena rakennuslainsäädännön nojalla. Suojeluperusteet ovat: rakennushistoriallinen, historiallinen, maisemallinen ja valtakunnallinen.


title: Downstream-liiketoiminta

text: Downstream-liiketoiminta on öljy- ja kaasuteollisuuden osa-alue, johon kuuluu tuotantoketjun loppuvaiheen toiminta aina myymisvaiheeseen asti. Siihen kuuluvat lähinnä raakaöljyn ja maakaasun prosessointi ja jalostaminen sekä muut tuotantoketjun loppuvaiheen toiminnat, kuten tuotteiden jakelu ja markkinointi. Öljy- ja kaasuteollisuudessa käytetyn jaon mukaisesti downstreamin lisäksi muita osa-alueita ovat upstream- ja midstream-liiketoiminta.


title: Downstream-liiketoiminta

text: Raakaöljyn ja maakaasun jalostaminen on monivaiheinen kemiallinen prosessi, jonka avulla suoraan kulutettaviksi sopimattomat raaka-aineet muokataan käyttökelpoiseen muotoon. Riippuen jalostamisen vaiheesta tuotantoyritys voi olla joko midstream- tai downstream-toimija. Mitä lähempänä tuottajan valmistama tuote on suoraan kuluttajalle myymistä, sitä pitemmällä tuottajan voi katsoa olevan downstream-toiminnassa. Downstream-tuottajien tuotteet päätyvät kuluttajille useissa eri muodoissa, joita ovat esimerkiksi bensiini, lentopetroli, dieselöljy, lämmitysöljy ja voiteluöljy sekä kaasut ja erilaiset petrokemikaalit, joiden jatkovalmistuksessa öljy- ja kaasutuotteita päätyy esimerkiksi muovin ja synteettisen kumin valmistajille sekä esimerkiksi lääketeollisuuden käyttöön.


title: Downstream-liiketoiminta

text: Upstream, midstream ja downstream ovat liiketalouden käsitteitä, joilla kuvataan tuottajayritysten osallistumista tuotantoketjun vaiheisiin. Raaka-aineita käsittelevä tuottaja harjoittaa upstream-liiketoimintaa ja esimerkiksi kuluttajalle päätyvän tuotteen valmistaja harjoittaa downstream-liiketoimintaa.


title: Villeneuve-Saint-Georges

text: Villeneuve-Saint-Georges on kunta Ranskassa Val-de-Marnen departementissa Île-de-Francen alueella. Se sijaitsee noin 20 km Pariisista etelään Seinejoen varrella.


title: Villeneuve-Saint-Georges

text: Napoleon III rakennutti kaupunkiin linnan suojaamaan Pariisia, joka valmistui vuonna 1876. Nykyään linna toimii paloasemana. 1800-luvulla kaupungista tuli tärkeä rautatieliikennepaikka, kun sinne valmistui vuonna 1847 Euroopan suurin lajitteluratapiha. Ratapiha oli toisessa maailmansodassa liittoutuneiden pommituksien kohteena.


title: Tunturisara

text: Tunturisara ("Carex bigelowii") on monivuotinen tuntureilla kasvava saralaji. Tunturisara jaetaan kahteen alalajiin: euroopantunturisara ("Carex bigelowii" ssp. "ridiga", syn. "Carex bigelowii" ssp. "dacica") ja siperiantunturisara ("Carex bigelowii" ssp. "arctisibirica"). Tunturisara risteytyy jokapaikansaran ("Carex nigra") ja vesisaran ("Carex aquatilis") kanssa melko yleisesti tunturialueella.


title: Tunturisara

text: Tunturisara kasvaa 10–40 senttimetriä korkeaksi, ja sen juurakko on pitkä, vankka sekä pitkähaarainen. Varsi on pysty, paksu, jäykkä, täyteinen, teräväsärmäinen ja sileä sekä yläosasta karhea. Tyvitupet ovat puna- tai kellanruskeat, kiiltävät, ehytlaitaiset, lavattomat ja pitkään säilyvät. Lehdet ovat ruodittomat, tupelliset ja vartta lyhyemmät. Lehtilapa on 3–7 mm leveä, köliselkäinen ja laidoilta ylöspäin kiertyvä. Lehtien yläpinta on sileä sekä tummanvihreä ja alapinta on himmeä sekä nystermäinen. Kukinnon alimman tähkän tukilehti on kukintoa lyhyempi ja mustakorvakkeinen. Kukinto on monitähkäinen. ]]Emi]]- ja hedekukat ovat eri tähkissä eli tunturisara on erilaistähkäinen saralaji. Hedetähkiä on yksi tai joskus kaksi ja emitähkiä kaksi tai kolme kappaletta. Hedetähkät ovat kukinnon latvassa ja emitähkät tyvellä. Tähkät ovat 10–35 mm pitkiä, pitkulaisia, lähekkäisiä, pystyjä ja alimmat lyhytperäisiä. Hedekukka on kolmiheteinen, emikukka kaksiluottinen, pullakon ympäröimä. Tähkäsuomut ovat noin 3 mm pitkiä, tylpähköjä, otakärkisiä, kapealti kalvolaitaisia ja mustanruskeita, keskisuoni vihreä. Pullakot ovat 2,5–3,5 mm pitkiä, suonettomia, vaaleanvihreitä tai tummanruskeita, odattomia. Tunturisaran hedelmä on pähkylä pullakon sisällä.


title: Tunturisara

text: Tunturisara kasvaa tunturikankailla ja -niityillä, pahdoilla, suonreunoilla, purojen varsilla, lumenviipymillä, poluilla ja tienvarsilla. Suomessa se on yleisin paljakalla ja koivuvyöhykkeessä.


title: Tunturisara

text: Suomessa tunturisaraa esiintyy Pohjois-Lapissa. Utsjoen ja Enontekiön alueella se on hyvin yleinen. Sen eteläisin esiintymispaikka Suomessa on Posiolla.


title: Turkin kansalliskirjasto

text: Turkin kansalliskirjasto () on 15. huhtikuuta 1946 toimintansa aloittanut Turkin kansalliskirjasto, joka toimii Ankarassa. Yleisölle kansalliskirjasto avautui 16. huhtikuuta 1948. Nykyinen kansalliskirjaston päärakennus valmistui vuonna 1982 ja avattiin kirjaston asiakkaille 5. elokuuta 1983.


title: Turkin kansalliskirjasto

text: Kirjaston kokoelmaan kuului 2016 lopussa 1 181 821 kirjaa, 88 018 vanhaa turkkilaista kirjaa, 27 690 käsikirjoitusta, 1 423 harvinaista julkaisua (latinal.), 250 137 sarjajulkaisua (vuosikertaa, noin 10 milj. yksittäistä numeroa tms), 129 260 muita kuin painotuotetta/kirjaa ja 26 362 mikrofilmirullaa.


title: Tuoksuköynnöskuusama

text:
Tuoksuköynnöskuusama ("Lonicera caprifolium") on monivuotinen kukkiva köynnös.
Se on suomalaispuutarhojen suosituin kukkiva puuvartinen köynnöskasvi eli liaani.


title: Tuoksuköynnöskuusama

text: Tuoksuköynnöskuusaman monivuotiset, puutuneet varret kasvavat 2–3 metriä pitkiksi. Lehdet asettuvat varsiin pareittain. Ne ovat ehytlaitaisia, päältä tummanvihreitä, alta vaaleamman sinivihreitä. Noin 5 cm pitkät valkoiset tai punertavat kukat tuoksuvat iltaisin.


title: Tuoksuköynnöskuusama

text: Tuoksuköynnöskuusama kasvaa luonnonvaraisena Kaakkois-Euroopassa: Itävallasta ja Tšekistä Turkkiin ja Romaniaan ulottuvalla alueella.


title: Božidar Purić

text: Božidar Purić (19. helmikuuta 1891 Užice, Belgrad, Jugoslavia – 28. lokakuuta 1977 Chicago, Yhdysvallat) oli serbialainen poliitikko. Hän toimi Jugoslavian kuningaskunnassa sotien välisenä aikana diplomaattina. Toisen maailmansodan aikana hän oli Lontoossa toimineen Jugoslavian kuningaskunnan pakolaishallituksen pääministerinä elokuusta 1943 kesäkuuhun 1944. Toisen maailmansodan jälkeen hän jäi pakolaiseksi Yhdysvaltoihin.


title: Božidar Purić

text: Bozidar Puric kävi lukion kotikaupungissaan Belgradissa. Lukion jälkeen hän siirtyi Pariisiin, jossa hän opiskeli lakia. Hän palasi kesken opintojensa Serbiaan ja osallistui vapaaehtoisena Balkanin sotiin ja ensimmäiseen maailmansotaan. Hän oli mukana serbiarnmeijan peräytyessä Korfun saarelle 1917. Siinä vaiheessa hän siirtyi serbihallitukseen diplomaattitehtäviin. Ensimmäisessä vaiheessa hän työskenteli Albaniassa. Sodan päätyttyä 1918 hän palasi Pariisiin, jossa hän suoritti oikeustieteen tohtorin tutkinnon.


title: Božidar Purić

text: Hän jatkoi diplomaatin uralla Jugoslavian kuningaskunnassa. Hän toimi vuonna 1919 Washingtonissa, Yhdysvalloissa. Seuraavana vuonna 1920 hän työskenteli diplomaattitehtävissä Kauko-idässä Vladivostokissa. Sen jälkeen hän siirtyi Yhdysvaltoihin San Franciscoon konsulitehtäviin vuoteen 1922 asti. Sieltä hän siirtyi Jugoslavian konsuliksi Chicagoon vuosiksi 1922–1926. Vuonna 1926 Puric palasi kotimahansa Belgradiin ulkoministeriön poliittisen osaston päälliköksi. Sen jälkeen hän työskenteli vuosina 1928–1929 Yhdysvalloissa Washingtonin lähetystössä ja 1929–1932 Britanniassa Lontoon lähetystössä. Vuosina 1932–1935 hän oli Belgradissa ulkoministeriön palveluksessa. Vuosina 1935–1940 hän oli Jugoslavian kuningaskunnan täysivaltainen ministeri Pariisissa.


title: Božidar Purić

text: Bozidar Purić nousi Lontoon pakolaishallituksen ulkoministeriksi Slobodan Jovanovićin kabinettin. Kesällä 1943 Jugoslavian pakolaishallituksen pääministeriksi tuli Miloš Trifunović, jonka ura pääministerinä kesti alle kaksi kuukautta elokuuhun 1944 johtuen serbi- ja kroaattiedustajien välisestä ristiriidasta. Kuningas Pietari näki tohtori Bozidar Purićin kompromissiratkaisuna tilanteeseen. Pakolaishallituksen jäsenistä miehitetyssä Jugoslaviassa taisteleva tšetnikkijoukkojen komentaja, sotaministeri kenraali Draža Mihailović oli kiistanalaisin pakolaishallituksen jäsen toimintansa johdosta tšetnikkipartisaanina. Syksyn 1943 aikana britit alkoivat tukea toista kilpailevaa partisaaniryhmää eli kommunistista Josip Broz Titoa. Kiista kenraali Mihailovićin tukemisesta johti keväällä 1944 Purićin hallituksen eroon, ja tilalle nimitettiin kommunistipartisaani Titon kanssa neuvotteluihin valmis kroaatti Ivan Šubašić.


title: Božidar Purić

text: Maailmansodan päätyttyä vuoden 1946 puolivälissä käynnistyi Jugoslaviassa laaja tšetnikkikenraali Draža Mihailovićin oikeudenkäynti, jossa entinen pakolaishallituksen pääministeri Bozidar Purić oli myös yhtenä syytetyistä. Hänet tuomittiin poissaolevana pitkään vankeustuomioon. Hän vietti sodan jälkeisen ajan Yhdysvalloissa, jossa hän kuoli vuonna 1977.


title: Ruskeasannan hautausmaa

text: Ruskeasannan hautausmaa on Vantaan Ruskeasannassa sijaitseva Vantaan seurakuntien hautausmaa. Hautausmaa on vihitty käyttöön vuonna 1887. Hautausmaata on laajennettu vuonna 1934. Hautausmaan osoite on Ruskeasannantie 2, Vantaa.


title: Ruskeasannan hautausmaa

text: Hautausmaalla on vuonna 1927 valmistunut siunauskappeli sekä pieni sankarihauta-alue, jossa lepää kuusi sankarivainajaa. Sankarivainajat ovat kaatuneet vuosina 1939-1944.


title: Athis-Mons

text:
Athis-Mons on kunta Ranskassa Essonnen departementissa Île-de-Francen alueella. Se sijaitsee noin 20 kilometriä Pariisista etelään Seinejoen varrella.
Athis-Mons on perustettu vuonna 1815, kun kaksi kuntaa, Athis-sur-Orgen ja Mons-sur-Orgen yhdistyivät. Kunta sijaitsee Orlyn lentoaseman ja Juvisy-sur-Orgen suuren lajitteluratapihan välissä, jotka ovat myös suuria työllistäjiä kunnan asukkaille. 1600-luvulla rakennettu linna "Château d'Athis" toimii nykyään kouluna.


title: Burning Japan Live 1999

text: Burning Japan Live 1999 on Arch Enemyn livealbumi, joka julkaistiin japanissa 23. elokuuta 2000 levymerkillä Toy's Factory.


title: Mustasara

text: Mustasara ("Carex atrata") on monivuotinen, ruohovartinen, löyhästi mätästävä saralaji. Suomen uhanalaisuusluokituksessa laji on silmälläpidettävä.


title: Mustasara

text: Mustasara kasvaa 30–70 senttimetriä korkeaksi. Varsi on pysty, paksu, jäykkä, yläosastaan kaareva, sileä ja täyteinen. Tyvitupet ovat punaruskeat tai viininpunaiset. Lehdet ovat ruodittomat, tupelliset ja lähes varren pituiset. Lehtilapa on 3–6 millimetriä leveä, litteä ja kellanvihreä. Kukinnon alimman tähkän tukilehti on yleensä kukintoa pitempi, tukilehden tuppi on lyhyt ja vihreä. Kukinto on monitähkäinen, emi- ja hedekukat ovat yleensä eri tähkissä (valeyhtäläistähkäinen sara). Kukinto on 3–6-tähkäinen, tähkät ovat 10–25 mm pitkiä ja liereitä, lähekkäin, aluksi pystyjä, kypsinä nuokkuvia. Latvatähkä on kärjestä emikukkainen, tyvestä hedekukkainen, muut tähkät emikukkaisia. Latvatähkä on lähes perätön, emitähkät ovat perällisiä, alimpien perä tähkän pituinen. Hedekukka on kolmiheteinen, emikukka kolmiluottinen, pullakon ympäröimä. Tähkäsuomut ovat puikeita ja lähes mustia, pullakon pituisia. Pullakot ovat 3–4 mm pitkiä, luumunmuotoisia, tylppiä, suonettomia, vaalean kellanvihreitä, kypsinä ruskeita, pullakon suuota on hyvin lyhyt. Hedelmä on pähkylä pullakon sisällä.


title: Mustasara

text: Mustasara risteytyy harvoin kirjosaran ("Carex norvegica") kanssa.


title: Mustasara

text: Suomessa mustasaraa esiintyy harvinaisena Itä- ja Pohjois-Lapissa.


title: Mustasara

text: Se kasvaa tunturinrinteillä, puronvarsilla, niityillä, vyörysoraikoilla, usein polkujen varsilla. Metsävyöhykkeessä kallioseinämillä. Laji viihtyy runsaskalkkisella, soistuvalla alustalla.


title: Luettelo Beechingin leikkauksissa suljetuista rautatieasemista

text: Beechingin leikkausten ensimmäisessä raportissa ("The Reshaping of British Railways", 1963) nimettiin 2 363 rautatieasemaa, joita ehdotettiin suljettavaksi. Tässä on lueteltu raportissa mainitut asemat sekä niiden kohtalot.


text: Aseman nimen perässä oleva vuosiluku on aseman sulkemisvuosi. Jos asemaa ei lopulta suljettu tai se on avattu myöhemmin uudelleen, tämä mainitaan vuosiluvun paikalla. Osa asemista jäi henkilöliikenteen lakkauttamisen jälkeen vielä tavaraliikenteen käyttöön, tai tavaraliikenne lakkautettiin ennen henkilöliikennettä. Kaikkien asemien yhteydessä on kuitenkin ilmoitettu vain henkilöliikenteen lakkauttamisvuosi.


title: Kuitupalmu

text: Kuitupalmu ("Trachycarpus fortunei") on Aasiasta kotoisin oleva palmulaji.


title: Kuitupalmu

text: Se kasvaa hitaasti 12 metriä korkeaksi.


title: Kuitupalmu

text: Kuitupalmua kasvaa yleisesti viljeltynä mutta harvinaisena metsissä 100–2400 metrin korkeudessa Bhutanissa, Intiassa, Myanmarissa, Nepalissa ja Vietnamissa.


title: Kuitupalmu

text: Kuitupalmun lehdistä saatua kuitua käytetään mattoihin ja luutiin, herelmistä saadaan vahaa ja siemenistä rohdosainesta. Sen kukkanuppuja käytetään ravinnoksi keitettyinä.


title: Karhunsara

text: Karhunsara ("Carex ursina") on monivuotinen, hyvin matalakasvuinen arktinen saralaji. Pohjoismaissa laji esiintyy vain Huippuvuorilla, missä se on melko yleinen.


title: Karhunsara

text: Karhunsara kasvaa vain kahdesta kuuteen senttimetriä korkeaksi. Kasvutapa on tiiviisti mätästävä. Juurakko on lyhyt. Varsi on pysty tai koheneva, sileä. Lehdet ovat 0,5–1 millimetriä leveät, kirkkaanvihreät, kouruiset, karheareunaiset, usein vartta pidemmät. Kukinto on 4–6 millimetriä pitkä pallomainen tähkä, joka on tyvestä hedekukkainen. Tähkäsuomut ovat punaruskeat, tylpät, pullakkoa lyhyemmät. Pullakot ovat kahden millimetrin mittaiset, kellanvihreät, munanmuotoiset, epäselvästi suoniset ja suuodattomat.


title: Ferrari GTC4Lusso

text: Ferrari GTC4Lusso on Ferrarin vuodesta 2016 lähtien valmistama kolmiovinen shooting-brake-tyyppinen automalli, joka korvasi Ferrari FF:n. Malli esiteltiin Geneven autonäyttelyssä keväällä 2016.


title: Ferrari GTC4Lusso

text: GTC4Lusson voimanlähteenä on 6,2-litrainen V12-moottori, jonka teho on 680 hevosvoimaa. Voimansiirtona on seitsenportainen kaksoiskytkinvaihteisto yhdistettynä nelivetoon.


title: Ferrari GTC4Lusso

text: Pariisin autonäyttelyssä syksyllä 2016 esiteltiin takavetoinen GTC4Lusso T, jossa on turboahdettu 3,9-litrainen V8-moottori teholtaan 610 hevosvoimaa.


title: Thaimaan kansalliskirjasto

text: Thaimaan kansalliskirjasto (, hɔ̌ː.sà.mùt.hɛ̀ŋ.tɕʰâːt) on Thaimaan kuningaskunnan kansalliskirjasto ja maansa suurin kirjasto. Se toimii Thaimaan kulttuuriministeriön alaisuudessa. Kirjaston päätoimipisteet sijaitsevat Bangkokissa, minkä ohella kirjastolla on 17 sivutoimipistettä Thaimaan maakunnissa.


title: Thaimaan kansalliskirjasto

text: Thaimaan kansalliskirjaston päätoimipiste muutti nykyiselle paikalleen Bangkokon Samsen Roadille ja avasi toimintonsa yleisölle 5. toukokuuta 1966. Uusi lisärakennus rakennettiin vuosina 2009-2011, ja avattiin käyttöön 3. lokakuuta 2011.


title: Thaimaan kansalliskirjasto

text: Kansalliskirjaston vuoden 2013 budjetti vastasi 2,9 miljoonaa Yhdysvaltain dollaria. Kirjaston palveluksessa oli 197 ihmistä. Kansalliskirjaston kokoelmiin kuului 3,24 miljoonaa nimikettä. Kirjastolla on vapaakappaleoikeus Thaimaassa tehtyihin julkaisuihin.


title: Leisure

text: Leisure on brittipop-yhtye Blurin debyyttialbumi, jonka julkaisi Food Records 26. elokuuta 1991. Albumi saavutti kultastatuksen Iso-Britanniassa. Bändin laulaja Damon Albarn piti albumia huonona vuonna 2007.


title: Jäämerensara

text: Jäämerensara ("Carex subspathacea") on monivuotinen saralaji, joka kasvaa Pohjoisen Jäämeren alueella.


title: Jäämerensara

text: Jäämerensara kasvaa 3–15 senttimetriä korkeaksi. Se muodostaa mattomaisia kasvustoja. Varsi on lyhyt, tylppäsärmäinen. Lehdet ovat 1–3 millimetriä leveät, harmaanvihreät, ulospäin kaarevat, litteät tai sisäänkiertyneet. Hedetähkiä on yksi ja emitähkiä yhdestä kolmeen, 0,5–1 cm pitkiä, harsuja. Tähkien tukilehdet ovat kouruiset, niistä alin on kukinnon pituinen. Tähkäsuomut ovat punaruskeat tai kellanruskeat, usein tylpät, pullakkoa lyhyemmät. Pullakot ovat 2,5–3,5 millimetriä pitkät, harmaanvihreät, pullakon suuota on lyhyt.


title: Jäämerensara

text: Jäämerensara risteytyy melko usein ruijansaran ("Carex salina") kanssa.


title: Jäämerensara

text: Jäämerensaraa esiintyy sirkumpolaarisesti (pohjoisnapaa ympäröiden) Jäämeren rannikoilla: Skandinavia, Islanti, Grönlanti, Huippuvuoret, Siperia, Alaska ja Kanada. Se kasvaa merenrannoilla samanlaisilla paikoilla rönsysorsimon, käyräsaran ja karhunsaran kanssa.


title: Burning Angel

text: Burning Angel on Arch Enemyn EP-levy, joka julkaistiin japanissa 6. maaliskuuta 2002 levymerkillä Toy's Factory.


title: LINC

text:
LINC ("Laboratory INstrument Computer") oli varhainen minitietokone.
Tietokoneen suunnitteli Wesley Clark vuonna 1961 ja sen rakensivat vuonna 1962 Charles Molnar ja muita henkilöitä. Tietokone on usein mainittu ensimmäisenä interaktiivisena henkilökohtaisena tietokoneena. Tietokoneella kaikki sen resurssit (eivät vain eräajona) olivat kerralla varattuja yhden henkilön käyttöön.


title: LINC

text: Tietokone vaikutti myöhemmin myös Digital Equipment Corporationin Programmed Data Processor (PDP) -tuotesarjan kehitykseen LINC-8 ja PDP-12 -tietokoneilla. DEC ja Spear valmistivat konetta kaupallisesti, mutta suurin osa 50 yksilöstä valmistettiin Lincoln Labs:ssa.


title: LINC

text:
Gordon Bell sanoi tietokonetta ensimmäiseksi henkilökohtaiseksi tietokoneeksi:
Clark oli asettanut kriteerejä suunnitelmalleen joita myöhemmin kutsuttiin ”käyttäjäystävällisyydeksi”:


title: LINC

text: Ohjelmistosuunnittelija Mary Allen Wilkes käytti LINC-tietokonetta vanhempiensa kotona Baltimoressa, joka oli mahdollisesti ensimmäinen kerta jolloin henkilö käytti tietokonetta yksityisasunnossa. Wilkes kehitti tietokoneen ohjelmointiympäristön, joka integroitui assemblerin ja editorin kanssa.


title: Mäkihyppy talviolympialaisissa 1936

text: Vuoden 1936 Garmisch-Partenkirchenin talviolympialaisten mäkihyppykilpailu käytiin kisojen viimeisenä kilpailupäivänä 16. helmikuuta. Kiinnostus tapahtumalle oli valtava. Myytyjen lippujen virallinen määrä oli 106 000, kum taas epävirallisten lukujen mukaan Garmisch-Partenkirchenin Olympia-Skistadionin ympärille oli kerääntynyt noin 150 000 henkeä. Kunniapaikoilla katsomossa istuivat Saksan kolmannen valtakunnan johtohenkilöt Adolf Hitler, Hermann Göring ja Joseph Goebbels, yhdessä muiden merkittävien edustajien kanssa.


title: Mäkihyppy talviolympialaisissa 1936

text: Kilpailuun osallistui 48 hyppääjää 14 eri maasta. Kilpailun ennakkosuosikkeina olivat norjalaiset, joilla oli nimivahva joukkue. Suurimpina niminä heillä olivat edellisten kisojen kultamitalisti Birger Ruud, sekä edellisten kisojen pronssimitalisti Kåre Walberg ja maailmanmestaruuskilpailuissa menestynyt Reidar Andersen, sekä nuori lupaus Arnholdt Kongsgård. Suurimpina haastajina norjalaisille pidettiin Ruotsin Sven Erikssonia ja Puolan Stanislaw Marusarzia.


title: Mäkihyppy talviolympialaisissa 1936

text: Kilpailussa hypättiin kaksi kierrosta. Voittajaksi selviytyi Norjan Birger Ruud, joka voitti näin toisen olympiakultansa. Toiseksi sijoittui Ruotsin Sven Eriksson ja kolmanneksi Norjan Reidar Andersen.


title: Mäkihyppy talviolympialaisissa 1936

text: Isäntämaa Saksan nuori hyppyjoukkue menestyi hyvin, sijoittuen sijoille 10, 12, 17 ja 18. Joukkuekilpailussa ainoastaan Norja olisi ollut Saksaa parempi. Traagisesti kaikki neljä saksalaishyppääjää menehtyivät muutaman vuoden kuluttua toisen maailmansodan uhreina.


title: Dead Eyes See No Future

text: Dead Eyes See No Future on Arch Enemyn EP-levy, joka julkaistiin 2. marraskuuta 2004 levymerkillä Century Media Records.


title: Alaskansara

text: Alaskansara ("Carex stylosa") on monivuotinen saralaji, joka kasvaa Pohjoisen Jäämeren ja Tyynenmeren pohjoisosan alueella.


title: Alaskansara

text: Alaskansara kasvaa mätästävästi, 20–40 senttimetriä korkeaksi. Tyvitupet ovat ruskehtavat. Lehdet ovat 2–3 millimetriä leveät. Kukinnossa ylimpänä kasvaa yksittäinen hedetähkä, sen alla on kahdesta kolmeen emitähkää. Tähkät ovat 8–15 mm pitkiä, alimman tähkän tukilehti on kukinnon pituinen. Tähkäsuomut ovat noin 2 mm, tummanruskeat, tylpät. Pullakot ovat 3 millimetriä pitkät, kypsänä kellanruskeat, nystyiset, pullakon suuota on lyhyt.


title: Alaskansara

text: Alaskansaraa esiintyy sirkumpolaarisesti (pohjoisnapaa ympäröiden) Jäämeren alueella. Erityisesti se kasvaa kuitenkin Alaskan etelärannikolla. Levinneisyysalueeseen kuuluvat Alaska ja Aleutit, Kanadan rannikot, Grönlanti ja itäinen Siperia. 1930-luvulla laji on löydetty yhdestä paikasta Pohjois-Norjassa.


title: Kroatian kansalliskirjasto

text: Kroatian kansallis- ja yliopistokirjasto Zagrebissa (, lyhenne: NSK) on Zagrebissa sijaitseva Kroatian kansalliskirjasto, joka toimii myös Zagrebin yliopiston kirjastona. Sillä on vapaakappaleoikeus Kroatiassa tehtyihin julkaisuihin.


title: Kroatian kansalliskirjasto

text: Kirjaston kokoelmat käsittävät noin 3 miljoonaa nimikettä. Kirjastoa johtaa tohtori Tatijana Petrić.


title: Kroatian kansalliskirjasto

text: Kroatian kansallis- ja yliopistokirjasto kertoo kirjastotoimintansa olevan jatkoa jesuiittojen vuonna 1611 perustaman kollegiumille kirjastoineen. Tuohon oppilaitokseen avattiin 1645 oma kirjastotila, josta piti huolta kirjastonhoitaja. Oppilaitos muutetaan vuonna 1669 Zagrebin akatemiaksi (Academia Zagrabiensis) ja kirjasto kokoelmineent siirretään dominikaaliluostarilta vapautuneeseen rakennukseen.


title: Kroatian kansalliskirjasto

text: Vuonna 1776, jesuiittojen toiminnan loputtua kolmea vuotta aiemmin, kirjasto siirretään osaksi Kuninkaallista Zagrebin tiedeakatemiaa (Regia Academia Zagrabiensis). Vuonna 1816 annetaan säädös rajoitetusta vapaakappaleoikeudesta, ja kirjaston merkitys alkaa jälleen kasvaa. Vuonna 1837 vapaakappalesäädös laajennetaan koskemaan koko Kroatian ja Slavonian aluetta; kirjasto saa latinalaisen nimen "Nationalis Academica Bibliotheca".


title: Kroatian kansalliskirjasto

text: Vuonna 1874 perustetaan kuninkaallinen Zagrebin yliopisto ja akateemisesta kirjastosta (Bibliotheca Regiae Academiae Zagrabiensis) tulee osa yliopistoa. Kirjasto nimetään yliopiston kirjastoksi. Vuonna 1913 kirjasto muuttaa ensimmäiseen varsinaisesti kirjastolle varattuun rakennukseen Zagrebissa (21 Marko Marulić Square); kokoelmiin kuuluu tällöin 110 000 nidettä. Rakennukseen varatut tilat 500 000 nimikkeelle käyvät kuitenkin ahtaiksi.


title: Kroatian kansalliskirjasto

text: Vuonna 1988 uuden kansallis- ja yliopistokirjaston rakennustyöt alkavat. 28. toukokuuta 1995 kansalliskirjaston uudisrakennus avaa ovensa yleisölle.


title: Ristijärven seurakunta

text: Ristijärven seurakunta on Kuopion hiippakuntaan ja Kajaanin tuomiorovastikuntaan kuuluva Suomen evankelis-luterilaisen kirkon seurakunta, joka toimii Ristijärven kunnan alueella.


title: Ristijärven seurakunta

text: Ristijärvestä tuli Hyrynsalmen seurakunnan alainen kappeliseurakunta 29. lokakuuta 1805 Ruotsin kuninkaan Kustaa IV Aadolfin antamalla määräyksellä. Oman kirkkoherran seurakunta sai vuonna 1923.


title: Ristijärven seurakunta

text: Seurakunnan nykyinen kirkko on valmistunut vuonna 1806. Seurakunnalla on myös seurakuntakoti, 1964 valmistunut siunauskappeli sekä partiomaja.


title: Matti Edvard Takala

text: Matti Edvard Takala (17. maaliskuuta 1869 Ylihärmä – 13. tammikuuta 1961 Ylihärmä) oli suomalainen maanviljelijä, hevosmies ja kansanmuusikko, joka ajatusmaailmaltaan tunnettiin tolstoilaisena pasifistina.


title: Matti Edvard Takala

text: Häntä on luonnehdittu tulisieluiseksi anarkisti-humanistiksi, joka rakasti Jumalaa mutta ei tolstoilaiseen tapaan hyväksynyt kirkkoa instituutiona. Leo Tolstoin ohella Takala otti vaikutteita suomalaiselta kirjailijalta Arvid Järnefeltiltä. Takalan mukaan hänellä oli elämässään kaksi ohjenuoraa: "Raamattu" ja "Kalevala". Kiivassanaisella ja suorapuheisella Takalalla oli usein myös erimielisyyksiä kirkon, viranomaisten ja ”herrojen” kanssa. Vuoden 1918 sisällissodan aikana Takala joutui vankileirille kieltäydyttyään kuljettamasta valkoisten sotilaita ja onnistui täpärästi välttämään teloituksen.


title: Matti Edvard Takala

text: Seinäjoen kaupunginteatterissa sai tammikuussa 2009 ensi-iltansa Takalan elämästä kertova professori Heikki Ylikankaan näytelmä "Sopusointu", jonka ohjasi Tero Heinämäki. Takala on Ylikankaan isoisä.


title: Matti Edvard Takala

text: Ylihärmässä syntyneen Matti Takalan isä oli maakauppias Iisakki Matinpoika Takala. Uittolan tilaa viljellyt Takala tutustui tolstoilaisuuteen 1890-luvulla. Vuonna 1901 hän lähti siirtolaiseksi Pohjois-Amerikkaan mutta palasi jo parin vuoden kuluttua. Tämän jälkeen hän perusti Ylihärmään maatyöväenyhdistyksen, joka kuitenkin erosi pian sosialidemokraattisesta puolueesta. Tästä huolimatta Takalaa pidettiin edelleen sosialistina tolstoilaisten näkemystensä vuoksi. Lisäksi hän oli vielä vuonna 1916 ehdolla SDP:n kansanedustajaehdokkaaksi Vaasan läänin pohjoisessa vaalipiirissä, mutta puolue piti Takalan näkemyksiä liian tolstoilaisina. Ehdokkaaksi valittiin lopulta Oskari Tokoi, minkä jälkeen Takala luopui kokonaan politiikasta. Hänen isänsä oli aikoinaan ollut suomalaisen puolueen valtiopäiväehdokkaana.


title: Matti Edvard Takala

text: Takalan näkemykset kristinuskosta olivat omintakeisia ja poikkesivat usein kirkon opetuksista. Hän ei muun muassa hyväksynyt lapsikastetta, mikä johti riitaan Ylihärmän kirkkoherran kanssa. Takala määrättiin Turkuun selvittämään asiaa arkkipiispa Gustaf Johanssonin luokse. Takalan lapset oli merkitty kirkonkirjoihin ainoastaan etunimellä ja syntymävuodella lyijykynällä kirjoitetulla tekstillä. Kastamattomuuden vuoksi hänen vuonna 1911 vuoden ikäisenä kuollutta poikaansa pidettiin syntisenä. Takala ei hyväksynyt kirkon käsitystä vaan hautasi poikansa omalle pihamaalleen. Takalan mukaan myös hänen tilansa maa on Jumalan luomaa ja näin ollen aivan yhtä pyhää kuin kirkonkin maat. Takalan perustama sukuhautausmaa on edelleen käytössä, ja se siunattiin lopulta 1980-luvun puolivälissä. Hautausmaalla on myös pieni kappeli ja kellotapuli. Takala erosi Sofia-puolisonsa kanssa kirkosta heti, kun uskonnonvapauslaki salli sen vuonna 1923.


title: Matti Edvard Takala

text: Tolstoilaisena pasifistina Takala vastusti Ylihärmän suojeluskunnan perustamista. Sisällissodan sytyttyä Takala kieltäytyi lähtemästä hevosineen kuljetustehtäviin Lempäälän rintamalle, minkä vuoksi hänet vangittiin huhtikuun puolivälissä ja siirrettiin Seinäjoen vankileirille. Hänet sijoitettiin samaan kuolemanselliin tutun ylihärmäläisen miehen kanssa, joka myöhemmin ammuttiin Paukanevan teloituksissa. Vankeusaikanaan Takala kirjoitti Orisbergin kartanon omistajalle Adolf Edvard Björkenheimille, joka pelasti hänet teloitukselta ottamalla yhteyttä kihlakunnantuomariin. Toukokuussa Takala siirrettiin Närpiön vankileirille. Hänen vapauttamistaan ajoivat aktiivisesti paikallisten hevosmiesten lisäksi myös muun muassa Santeri Alkio. Lopulta Takalan veli Sanfrid otti yhteyttä Seinäjoen suojeluskuntapiirin päällikkönä toimineeseen koulutoveriinsa Artturi Leinoseen, joka määräsi hänet vapautettavaksi, ja hän pääsi viimein vankileiriltä 21. toukokuuta. Seuraavana syksynä Takala erotettiin sisällissodan aikaisten toimiensa vuoksi Etelä-Pohjanmaan hevosjalostusliiton johtokunnasta, minne hänet kuitenkin valittiin uudelleen vuonna 1923. Vuotta myöhemmin Takalan poika Kalle erotettiin väliaikaisesti aliupseerikoulusta Lappeenrannassa isänsä sisällissodan aikaisten toimien vuoksi vuoksi. Kalle Takala kaatui myöhemmin talvisodan aikana Taipaleenjoella tammikuussa 1940. Takalan ensimmäisen puolison Sofian kuoltua hän meni vielä 67-vuotiaana uudelleen naimisiin ja muutti viljelemään puolisonsa perintötilaa Ylistaroon.


title: Matti Edvard Takala

text: Takala aloitti kilvanajon jo 15-vuotiaana. Hänen ensimmäinen menestynyt hevosensa oli Eversti, jonka Takala kuitenkin myi lähtiessään siirtolaiseksi Pohjois-Amerikkaan vuonna 1901. Suomeen palattuaan Takalan tilalla syntyi vuonna 1903 ori Sopusointu, jonka kanssa hän kilpaili aina Pietaria myöten. Sopusointu juoksi ennätyksen 1.37,2 ja oli käynnistämässä legendaarisen Murron sukua. Sisällisodan aikana suojeluskuntalaiset olivat Närpiössä uhanneet Takalaa, että vaikka hän säilyisikin vankileiriltä hengissä, ei Sopusointua säästetä. Vartionnista huolimatta se onnistuttiin myrkyttämään ja ori kuoli tuntikaupalla kärsittyään marraskuussa 1918. Ruumiinavauksen tehnyt eläinlääkäsi löysi hevosen vatsalaukusta suolet poltanutta myrkkyä.


title: Matti Edvard Takala

text: Vuonna 1924 Takala osti parkanolaiselta maanviljelijältä oriin Erakko, joka oli pakko-otettuna osallistunut punaisten riveissä Tampereen taisteluun. Samana vuonna järjestetyissä ensimmäisissä Kuninkuusraveissa Erakko sijoittui Takalan ohjastamana yhteiskilpailun kolmanneksi. Hevonen juoksi ennätyksekseen 1.33,7 ja osoittautui myöhemmin huippuperiyttäjäksi. Takalan muutettua vuonna 1928 Ylistaroon hänen omistuksessaan oli ori Säilä, jolla Takala osallistui vuoden 1943 kuninkuuskilpailuun Seinäjoella sijoittuen kuudenneksi. Takalan viimeinen huippuhevonen oli 1942 syntynyt ori Sauva, jolla hän kilpaili vielä 85-vuotiaana Helsingissä Käpylän raviradalla ajetussa haasteajossa Etelä-Pohjanmaan edustajana vuonna 1954. Viimeisen kerran Takala ajoi kilpaa 90-vuotiaana Lohdutar-nimisellä tammalla kesällä 1959.


title: Matti Edvard Takala

text: Takalan on maininnut yhdeksi esikuvakseen muun muassa neljä ravikuninkuutta saavuttanut Pentti Savolainen. Tolstoilaisuus näkyi myös Takalan suhteessa raviurheiluun. Hänen ajatuksenaan sen harrastamiselle oli hevosten jalostaminen maatalouden töihin. Takalan mukaan hänen kaltaisensa omasta tuotannostaan elävät ”maatiaiset” eivät kilpaile rahan vuoksi, koska he eivät sitä tarvitse; ainoastaan herrat tarvitsevat rahaa. 1950-luvun puolivälissä Takala vastusti kiihkeästi kilpailuluvan myöntämistä lämminverisille, mutta ne ilmestyivät lopulta kilparadoille seuraavan vuosikymmenen alussa. Takalan pojanpoika Touko Takala tunnetaan lämminveristen kasvattajana, hänen hevosistaan menestynein on vuonna 1985 Lämminveristen Suomen Mestaruuden voittanut Streak T. Takalan toinen pojanpoikan Veli-Pekka Takala puolestaan kasvatti kilparadoilta yli miljoona markkaa ansainneen Junkkarin.


title: Matti Edvard Takala

text: Takala tunnettiin myös kansanmuusikkona, joka soitti viulua, pianoa ja haitaria. 1910-luvulla hänellä oli eri puolilla Pohjanmaata kiertänyt perheorkesteri yhdessä lastensa Iisakin, Kallen, Lyylin, Helmin ja Ainon kanssa. Takalan tunnetuin kappale on eteläpohjalaiseen kansansävelmään pohjautuva "Takalan Matin laulu", joka tunnetaan myös nimellä "Mullon hyvä hevonen". Hänen veljensä Sanfrid Takala levytti kappaleen vuonna 1912. Toinen hänen tunnettu kappaleensa on niin ikään Sanfrid Takalan vuonna 1912 levyttämä "Hevosmiesten laulu". Lisäksi Takala on sanoittanut laulun ainakin 1900-luvun alkuvuosien legendaarisesta oriista Eino-Vakaa.


title: Matti Edvard Takala

text: Matti Takalan pojantytär Aino Takala on tunnettu oopperalaulaja.


title: Jäämerenhärkki

text: Jäämerenhärkki ("Cerastium arcticum") on monivuotinen arktinen kohokkikasvilaji härkkien suvussa. Se muistuttaa ulkonäöltään napahärkkiä. Se kasvaa tiheästi mätästäen 5–15 senttimetriä korkeaksi. Kasvi on nystykarvaton ja tiheästi pitkäkarvainen, karvat ovat enintään 3,6 millimetriä pitkiä. Kukkia on yksi tai kaksi, terälehdet ovat valkoiset. Hedelmä on uurnamainen, tyveltä kulmikas kota, siemen on terävänystyinen.


title: Jäämerenhärkki

text: Pohjoismaissa jäämerenhärkkiä esiintyy Huippuvuorilla, Karhusaarella ja Jan Mayenilla.


title: Jäämerenhärkki

text: Jäämerenhärkin tieteellistä nimeä "Cerastium arcticum" on aiemmin käytetty myös läheisellä lajilla napahärkillä ("Cerastium nigrescens" var. "laxum").


title: Aino Takala (laulaja)

text: Aino Sisko Takala (s. 30. huhtikuuta 1938 Ylihärmä) on suomalainen oopperalaulaja, joka äänialaltaan on mezzosopraano.


title: Aino Takala (laulaja)

text: Takala opiskeli vuosina 1958–1960 Etelä-Pohjanmaan musiikkiopistossa ja 1960–1964 Sibelius-akatemiassa, jossa hänen opettajinaan toimivat Lahja Linko ja Jolanda di Maria Petris. Myöhemmin 1960-luvulla Takala täydensi opintojaan vielä Italiassa ja Länsi-Saksassa. Suomen kansallisoopperaan hänet kiinnitettiin vuonna 1963. Lisäksi Takala on esiintynyt lukuisissa ulkomaisissa oopperataloissa.


title: Aino Takala (laulaja)

text: Hän esiintyy lyhyesti oopperalaulajana myös elokuvissa "Runoilija ja muusa" (1978) ja "Rikos ja rangaistus" (1983).


title: Aino Takala (laulaja)

text: Aino Takalan isoisä oli tolstoilaisena tunnettu kansanmuusikko ja hevosmies Matti Edvard Takala.


title: Commelinids

text: Commelinids ("commelinidit") on yksisirkkaisiin kasveihin kuuluva usean lahkon muodostama ryhmä, kladi. Ryhmä on monofyleettinen ja se esiintyy kaikissa Angiosperm Phylogeny Groupin luoman luokittelusysteemin versioissa I, II, III ja IV. Sen edeltäjänä voidaan pitää neuvostoliittolaisen Armen Tahtadžjanin luomassa koppisiemenisten systeemissä (1967) esiintynyttä "Commelinidae"-alaluokkaa.


title: Commelinids

text: Ryhmä on yksisirkkaisten kasvien sisällä ainoa erikseen nimetty, joka on lahkoatasoa laajempi. Siihen kuuluvat yksisirkkaisten kladogrammin ylimmät haarat, neljä viimeisenä yksisirkkaisten kehityshaarassa eriytynyttä lahkoa: "Arecales", "Poales", "Commelinales" ja "Zingiberales". APG III -luokittelussa siihen sisältyi erillisenä heimona "Dasypogonaceae" joka on myöhemmin viety "Arecales"-lahkoon. "Asparagales"-lahko on Commelinids-haaran sisarryhmä. Laskennalliset arviot ryhmän iästä vaihtelevat, mutta Angiosperm Phylogeny Group esittää noin 90 miljoonan vuoden iän luotettavaksi arvioksi. Toisin sanoen ryhmä on syntynyt kasvien evoluutiossa liitukauden keskivaiheilla.


title: Commelinids

text: Commelinids-ryhmän yhdistävät tuntomerkit ovat erityisesti soluseinän anatomisessa rakenteessa. Soluseinän rakenneosana on UV-valossa fluoresoiva ferulahappo.


title: Paasirikko

text: Paasirikko ("Saxifraga osloënsis") on maailmanlaajuisesti uhanalainen rikkolaji, jota esiintyy vain Etelä-Ruotsissa ja -Norjassa. Se on yksi- tai kaksivuotinen lehtiruusukkeellinen ruohokasvi, joka kasvaa kalkkikallioilla. Laji on syntynyt mäkirikon ja kalliorikon risteymästä.


title: Djurön piiri

text: Djurön piiri () sijaitsee Värmdön kunnassa Ruotsissa. Sen väkiluku on .


title: Ahdinpallero

text: Ahdinpallero eli aikaisemmalta nimeltään palleroahdinparta ("Aegagropila linnaei") on pallomaisia kasvustoja muodostava viherlevälaji.


title: Ahdinpallero

text: Ahdinpallero on tummanvihreä viherlevä, joka kasvaa kivien pinnalla puolen senttimetrin mittaisina tupsuina tai irrallaan pallomaisena, useamman senttimetrin kokoisena pallona. Se voi muodostaa myös sammalmaisia mattoja. Kasvusto muodostuu tiiviisti rinnakkain kasvavista solurihmoista, joiden haarautuminen on runsasta ja epäsäännöllistä.


title: Ahdinpallero

text: Ahdinpallero kasvaa jopa kahdeksan metrin syvyydessä kivien pinnoilla tai pehmeillä pohjilla. Se on makean veden laji, mutta esiintyy yleisesti Itämeren rantavyöhykkeillä Riianlahdella, Suomenlahdella, Saaristomerellä ja Pohjanlahdella. Pohjoisella Perämerellä se on kivikkopohjien valtalaji. Ahdinpallero esiintyy Suomessa Itämeren rannikolla. Se esiintyy myös järvissä.


title: Ingarön piiri

text: Ingarön piiri () sijaitsee Värmdön kunnassa Ruotsissa. Sen väkiluku on .


title: Nämdön piiri

text: Nämdön piiri () sijaitsee Värmdön kunnassa Ruotsissa. Sen väkiluku on .


title: Värmdön piiri

text: Värmdön piiri () sijaitsee Värmdön kunnassa Ruotsissa. Sen väkiluku on .


title: Möjan piiri

text: Möjan piiri () sijaitsee Värmdön kunnassa Ruotsissa. Sen väkiluku on .


title: Profile Records

text: Profile Records on yhdysvaltalainen levy-yhtiö, joka erikoistuu muun muassa hip hopiin. Levy-yhtiö perustettiin 14. huhtikuuta 1981.


title: Tomboy

text: Tomboy on vuonna 2011 valmistunut ranskalainen draamaelokuva jonka käsikirjoitti ja ohjasi Céline Sciamma.


title: Tomboy

text: Tarina seuraa kymmenvuotiasta poikatyttö Laurea joka muuttaa perheensä mukana koulujen kesäloman aikana uuteen paikkaan jossa kukaan ei vielä tunne häntä. Siinä iässä kun kaikki on vielä mahdollista, hän päättää kokeilla uutta sukupuoli-identiteettiä. Elokuva sai positiivisia arvosteluja, joissa kriitikot kehuivat ohjausta ja näyttelijöitä, erityisesti pääosan esittäjää Zoé Hérania. Elokuva käsittelee sekavan sukupuoliroolin teemaa. Ohjaaja/käsikirjoittaja Céline Sciamma on sanonut että "elokuva on moniselitteinen Mikaelin tunteista Lisaa kohtaan. Se toimii hämmennyksellä. Halusin sen olla näin."


title: Tomboy

text: Elokuva on julkaistu myös DVD-levynä ja Blu-ray levynä Britanniassa ja Yhdysvalloissa vuonna 2012.


title: Tomboy

text: Laure on kymmenvuotias tyttö jonka perhe muuttaa uuteen lähiöön Pariisissa. Eräänä päivänä Laure näkee ikkunasta joukon poikia leikkimässä pihalla ja lähtee leikkimään heidän kanssaan mutta he katoavat jonnekin. Mutta Laure tapaakin pihalla naapurintyttö Lisan. Lisa olettaa että Laure on poika ja kysyy hänen nimeään. Hetken mietittyään Laure sanoo olevansa Mikael. Sitten Lisa esittelee Mikaelin naapuruston lapsille asuinalueen uutena poikana. Kylpyhuonekohtaus paljastaa että Mikaelilla on tytön sukupuolielimet ja seuraavaksi käy ilmi että hänen äitinsä pitää häntä tyttönä. Mikael ystävystyy Lisan ja poikien kanssa ja yrittää saada alapäänsä näyttämään pojalta (laittaa se näyttämään siltä kuin hänellä olisi penis). Kerran se johtaa siihen, että Mikael pissaa housuihinsa, aluksi se häpäisee hänet mutta pian asia unohdetaan. Kun porukka pelaa jalkapalloa, Lisa ja Mikael ihastuvat toisiinsa ja eräänä päivänä uimisen jälkeen Lisa suutelee häntä. Silloin Mikael on jo hyväksytty poikien ryhmään.


title: Tomboy

text: Eräänä päivänä kun Lisa tulee tapaamaan Mikaelia, oven avaakin Mikaelin viisivuotias sisko Jeanne jolloin hänelle paljastuu että Mikael on esiintynyt kavereilleen poikana. Aluksi Jeanne järkyttyy mutta kun Mikael lupaa ottaa hänet mukaan aina ulos menessään koko kesän ajan jolloin Jeannesta tulee onnellinen kun hänellä on "isoveli" joka on hänestä paljon parempi asia kuin isosisko. Hän myös auttaa Mikaelia leikkaamaan hiuksiaan ja salaa asian vanhemmiltaan. Vaikka äitinsä tukee Mikaelin poikamaisuutta (esimerkiksi maalaamalla hänen huoneensa siniseksi), hän myös haluaa tyttärensä käyttäytyvän tyttömäisemmin (esimerkiksi olemalla iloinen kun Lisa meikkaa Mikaelin naamaa).


title: Tomboy

text: Kun Mikael on tapellut erään pojan kanssa, poika tulee äitinsä kanssa Mikaelin ovelle vaatimaan hänelle rangaistusta. Aluksi Mikaelin äiti teeskentelee pitävänsä Mikaelia poikanaan, mutta heidän lähdettyään hän vihastuu Mikaelille kun hän on sanonut kaikille olevansa poika. Tämän välikohtauksen jälkeen Mikaelin äiti pakottaa Mikaelin pukeutumaan siniseen tyttöjen mekkoon ja vie hänet sen pojan luo jota Mikael löi. Jeanne järkyttyy tästä ja yrittää auttaa Mikaelia. Myös Mikaelin äiti on surullinen ja järkyttynyt tilanteesta. Hän tunnustaa Mikaelille että häntä ollaan pakottamassa paljastamaan tyttöytensä koska äiti haluaa suojella häntä. Mikaelin äiti vie hänet myös Lisan luo. Kun Lisa näkee Mikaelin mekossa, hän juoksee pois sanomatta sanaakaan.


title: Tomboy

text: Myös Mikael juoksee metsään. Oltuaan jonkin aikaa yksin, hän riisuu sinisen mekon ja jättää päälleen poikamaisen hihattoman t-paidan. Hylättyään mekon metsään, Mikael seuraa toisia lapsia kauempana. Hän kuulee että he puhuvat hänestä ja arvuuttelevat onko hän oikeasti tyttö. Kun he huomaavat hänet he ottavat hänet kiinni ja sanovat että he tarkistavat onko hän oikeasti tyttö. Lisa nousee ylös ja käskee heidän jättää hänet rauhaan. Lisalle sanotaan että on iljettävää kun suutelit tyttöä, kuitenkin Lisa vastentahtoisesti "tarkistaa" ja varmistaa Mikaelin alapään. He jättävät Mikaelin metsään yksin ja epätoivoisena.


title: Tomboy

text: Myöhemmin Mikael on kotonaan äitinsä, nuoremman siskonsa ja uuden vauvan kanssa ja ei halua mennä ulos. Mutta kun hän näkee ikkunasta Lisan ulkona odottamassa hän menee tapaamaan Lisaa. Lisa kysyy häneltä nimeään. Hän sanoo että häntä sanotaan Laureksi. Hän alkaa hymyillä. Tämä viimeinen kohtaus antaa toivoa sille että Lauren ja Lisan välille kehittyy ystävyys.


title: Tomboy

text: Tomboy sai erittäin positiivisia arvosteluja.


title: Tuotto-osuus

text: Tuotto-osuus tarkoittaa sijoitusrahaston osuuslajia, jolle maksetaan vuosittain tuotto.


title: Tuotto-osuus

text:
Sijoitusrahastossa voi olla tuotonjaon kannalta erilaisia rahasto-osuuksia. Näitä kutsutaan
yleensä tuotto-osuuksiksi ja kasvuosuuksiksi.


title: Tuotto-osuus

text: Tuotto-osuuksien omistajille jaetaan vuotuinen tuotto. Tuoton maksaminen vähentää rahasto-osuuden arvoa tuoton verran. Kasvuosuuksien omistajille tuottoa ei jaeta, vaan tuotto kasvattaa osuuden arvoa.


title: Tuotto-osuus

text: Suomen verotuksessa tuotto-osuus on saajalleen verotettavaa pääomatuloa, kun saajana on luonnollinen henkilö. Tuotto verotetaan sinä vuonna, kun se on saatu. Kasvuosuuksien tuotto tulee verotettavaksi vasta, kun kasvuosuudet myydään. Sijoitusrahasto itse ei Suomessa maksa veroa tuotostaan tai kasvustaan.


title: Kasvuosuus

text: Kasvuosuus tarkoittaa sijoitusrahaston osuuslajia, jolle ei makseta tuottoa. Kun tuotot jäävät rahastoon, osuuden arvo kasvaa.


title: Kasvuosuus


title: Kasvuosuus

text: Kasvuosuuksien omistajille ei jaeta rahastosta tuottoa, vaan rahaston saama tuotto kasvattaa kasvuosuuden arvoa. Tuotto-osuuksien omistajille jaetaan vuotuinen tuotto, jolloin tuoton maksaminen vähentää tuotto-osuuden arvoa tuoton verran.


title: Kasvuosuus

text: Suomen verotuksessa kasvuosuuksille kertynyt tuotto tulee verotettavaksi vasta, kun kasvuosuudet myydään. Sijoitusrahasto itse ei Suomessa maksa veroa tuotostaan tai kasvustaan.


title: Pertti Lehtinen

text: Pertti Juhani Lehtinen (s. 15. syyskuuta 1947 Iitti) on suomalainen oopperalaulaja, äänialaltaan baritoni.


title: Pertti Lehtinen

text: Hän aloitti musiikinopiskelun Lahden Musiikkiopistossa vuonna 1969 Tauno Kaivolan oppilaana ja opiskeli lisäksi laulua Kouvolan musiikkiopistossa (nykyisin Pohjois-Kymen musiikkiopisto). Lehtinen aloitti varsinaisen laulajanuransa Lahden oopperayhdistyksessä vuonna 1971 Silvion roolissa Leoncavallon Pajatsossa. Hän piti ensikonserttinsa 6.3.1978 Sibelius-Akatemian konserttisalissa Helsingissä. Vuosina 1975–1977 Lehtinen oli kiinnitettynä näyttelijänä Lahden kaupunginteatterissa ja vuosina 1979–1982 sekä 1985–1986 hän työskenteli solistikiinnityksellä Saksassa .


title: Pertti Lehtinen

text: Suomen Kansallisoopperassa hän vieraili vuosina 1977–1979, 1985–1986, 1987–1988 ja 1990–1991 . Hän on esiintynyt myös Savonlinnan Oopperajuhlilla.


title: Pertti Lehtinen

text: Lisäksi Lehtinen on konsertoinut Saksassa ja Yhdysvalloissa.


title: Pertti Lehtinen

text: Lisäksi useita musikaali- ja operettirooleja.Vuodesta 1988 alkaen Pertti Lehtinen oli usean vuoden ajan jokakesäisen Iitin Hiidenvuoren yökonsertin vakiosolisti.


title: Pertti Lehtinen

text: Lehtinen tunnetaan myös motocrossin ystävänä ja ajoi joitain kertoja ennen laulajanuraansa mm. Päijänne-ajoissa.


title: Pertti Lehtinen

text: 1990-luvulta alkaen Pertti Lehtinen on harrastanut golfia ja kilpailee lajissa aktiivisesti. Hänellä on Hole-in-One tulos Iitti Golfista vuodelta 2012.


title: Erkki Kumpunen

text: Erkki Kumpunen (22. toukokuuta 1925 Suolahti – 1990) oli suomalainen urheiluselostaja. Hän selosti Yleisradion radio- ja tv-lähetyksiin vuodesta 1963, muun muassa Sapporon talviolympialaisia 1972 sekä kesäolympialaisia vuodesta 1972. Lisäksi hän selosti muun muassa hiihdon, ampumahiihdon, pikaluistelun ja suunnistuksen arvokilpailuja. Hän kirjoitti artikkeleita muun muassa teoksiin "Uljaat mäkikotkamme" ja "Talviurheilun sankarit".


title: Erkki Kumpunen

text: Kumpunen kilpaili nuorempana mäkihypyssä ja sijoittui neljänneksi Ounasvaaran kisoissa 1946 sekä SM-kilpailuissa 1951. Hän oli vuodesta 1969 Kansainvälisen hiihtoliiton (FIS) mäkihypyn arvostelutuomari.


title: Erkki Kumpunen

text: Kumpunen toimi Suolahden Urheilijoiden puheenjohtajana vuosina 1961–1967. Hänelle myönnettiin Pihtiputaan keihäskarnevaalien Karnevaalimitali.


title: Kuikan pelto

text: Kuikan pelto on kuunnelma, jonka on kirjoittanut Pentti Saarikoski. Jyrki Lehtisen ohjaama kuunnelma vuodelta 1981 voitti Sokeain kuunnelmapalkinnon. Kuunnelmassa näyttelevät mm. Erkki Luomala ja Lauri Komulainen.


title: Arvo-osake

text: Arvo-osake tarkoittaa sijoittamisessa osaketta, jonka hinta (pörssikurssi) on sijoittajan mielestä alhainen verrattuna yhtiön arvoon. Arvo-osakkeen vastakohta on kasvuosake.


title: Arvo-osake

text: Näkökulmasta riippuen arvo-osakkeen hinta on alhainen verrattuna:


title: Arvo-osake

text: Arvo-osakkeena voi pitää myös yhtiötä, jolla on osinkotuotto on nyt hyvä ja osinkonäkymät jatkossakin suotuisat. Arvo-osake voidaan määritellä myös seuraavien tunnuslukujen avulla:


title: Arvo-osake

text: Arvostuslukujen laskennassa käytetään historiallisia lukuja, ennustettuja lukuja tai näiden yhdistelmää.


title: Arvo-osake

text: Arvo-osakkeen hinta on alhainen, koska yhtiöllä oletetaan olevan rajoittuneet kasvumahdollisuudet. Yhtiö saattaa toimia kypsällä toimialalla tai sillä on voinut olla merkittäviä vaikeuksia. Sijoittajat voivat pitää arvoyhtiötä tylsänä.


title: Arvo-osake

text: Kasvuosakkeen ja arvo-osakkeen ero ei aina ole kovin selvä. Arvo-osake voi muuttua kasvuosakkeeksi tai päinvastoin.


title: Arvo-osake

text: Arvosijoittamisessa eli arvostrategiassa sijoittaja uskoo, että arvo-osakkeiden tuotto on muita osakkeita parempi. Siinä hyödynnetään markkinapsykologian taipumusta liioitteluun. Sijoittajien poissaolo on johtanut osakkeen hinnan laskuun. Arvosijoittaja pyrkii tunnistamaan objektiivisin perustein aliarvostettuja yrityksiä ja olettaa, että niiden hinnoittelu korjaantuu ennemmin tai myöhemmin korkeammalle tasolle. Arvosijoittaja yleensä sitoutuu sijoitukseensa vuosiksi, koska hän uskoo, että arvosijoituksesta tuleva ylituotto toteutuu nimenomaan pitkällä aikavälillä.


title: Arvo-osake

text: Tunnettuja arvosijoittamisen puolestapuhujia ovat Benjamin Graham ja Warren Buffett.


title: Arvo-osake

text: Arvo-osakkeiden anomalialla tarkoitetaan sitä, että arvo-osakkeet tuottavat paremmin kuin kasvuosakkeet. Tutkimustulos on päinvastainen siihen osakemarkkinoilla valloilla olevaan näkemykseen, että vain kasvuun sijoittamalla voi saada korkeita tuottoja pitkällä aikavälillä.


title: Kasvuosake

text: Kasvuosake tarkoittaa sijoittamisessa osaketta, jonka hinnasta (pörssikurssista) suuri osa perustuu sijoittajien odottamaan voimakkaaseen kasvuun tulevaisuudessa. Useat sijoittajat suosivat kasvuosakkeita nopean voiton toivossa. Kasvuosakkeen vastakohta on arvo-osake.


title: Kasvuosake

text: Kasvuosakkeen hinta on korkea, koska sijoittajat kohdistavat yhtiöön kasvuodotuksia. Kasvuosakkeen markkina-arvo on usein korkea verrattuna yhtiön tulokseen (korkea P/E-luku) tai kirjanpitoarvoon (korkea P/B-luku).


title: Kasvuosake

text: Kasvuyhtiöt ovat useimmiten niitä yhtiöitä, jotka ovat sijoittajien suosiossa. Kasvuyhtiötä voitaisiin siksi kutsua nimellä "suosikkiyhtiö" tai "hohdokas yhtiö".


title: Kasvuosake


title: Kasvuosake

text: Kasvustrategiassa sijoittaja suosii kasvuosakkeita voiton toivossa. Kasvusijoittaja etsii yhtiöitä, joiden liikevaihdon, tuloksen tai sijoitetun pääoman tuoton odotetaan kasvavan keskimääräistä nopeammin. Kasvuodotusten vuoksi hän ei pidä yhtiön tämän päivän tunnuslukuja kovin edustavina ja on valmis hyväksymään korkean hinnan suhteessa yhtiön nettovarallisuuteen tai tulokseen.


title: Kasvuosake

text: Kasvusijoittajan kiinnostus perustuu tulevan tuloskehityksen ja kasvun odotuksiin. Kasvusijoittaja toivoo, että hänen yhtiöön kohdistamansa kovat odotukset toteutuisivat. Jos näin tapahtuu, osakkeen hinta nousee.


title: Luettelo Yhdistyneiden kansakuntien turvallisuusneuvoston päätöslauselmista (1991–1993)

text: Tämä on luettelo Yhdistyneiden kansakuntien turvallisuusneuvoston päätöslauselmista 701 - 800, jotka hyväksyttiin 31. heinäkuuta 1991 ja 8. tammikuuta 1993. välisenä aikana.


title: Maaret Pajunoja

text: Maaret Pajunoja (s. 16. helmikuuta 1990) on suomalainen maastohiihtäjä. Hän on saavuttanut parhaat tuloksensa vapaan hiihtotavan sprinttikilpailuissa. Hän edustaa Ikaalisten Urhelijoita.


title: Maaret Pajunoja

text: Pajunoja kilpaili maailmancupissa ensimmäisen kerran 9. maaliskuuta 2013 ollen vapaan hiihtotavan sprintissä Lahdessa 75:s. Hänen paras sijoituksensa maailmancupissa on 48:s vastaavassa kilpailussa 7. maaliskuuta 2015.


title: Maaret Pajunoja

text: Pajunoja oli mukana universiadeissa 2015, jossa hän oli vapaan hiihtotavan sprintissä kymmenes ja mukana lisäksi seitsemänneksi sijoittuneessa viestijoukkueessa.


title: Maaret Pajunoja

text: Pajunoja oli kuudes sija vapaan hiihtotavan sprintissä SM-kilpailuissa Keuruulla 2017. Hän voitti Suomen-mestaruuden Krista Pärmäkosken kanssa parisprintissä Vantaalla vuonna 2018.


title: Maaret Pajunoja

text: Pajunoja siirtyi Ikaalisten Urheilijoihin elokuussa 2017 Valkeakosken Hakasta. Hän opiskelee kauppatieteitä.


title: Binapakryyli

text: Binapakryyli (CHNO) on aromaattinen orgaaninen yhdiste. Yhdistettä on käytetty maataloudessa fungisidina ja agarisidina. Rakenteeltaan se on dinosebin ja metyylikrotonihapon esteri.


title: Binapakryyli

text: Huoneenlämpötilassa binapakryyli on väritöntä tai ruskehtavaa kiteistä ainetta. Yhdiste on veteen liukenematonta, mutta liukenee hyvin muun muassa etanoliin, asetoniin ja ksyleeniin. Yhdiste hydrolysoituu hitaasti veden vaikutuksesta dinosebiksi ja metyylikrotonihapoksi. Emäkset ja hapot katalysoivat hydrolyysiä. Binapakryyli itsessään ei ole erityisen myrkyllistä, mutta hydrolyysin seurauksena siitä muodostuva dinosebi on. Binapakryylille altistumisesta voi seurata kuumeilua, huonovointisuutta, hikoilua, pääkipua ja hengenahdistusta. Lisäksi se ärsyttää voimakkaasti ihoa ja silmiä.


title: Binapakryyli

text: Binapakryyliä valmistetaan dinosebin ja metyylikrotonyylikloridin välisellä reaktiolla. Yhdiste tuli markkinoille 1960-luvun alussa käytettäväksi muun muassa omena-, päärynä-, sitrushedelmä ja puuvillaviljelmillä homeiden ja vihannespunkkien torjuntaan. Sitä käytettiin jauheina ja emulsioina. Nykyään ainetta ei enää juurikaan käytetä ja sen käyttö on kiellettyä muun muassa Euroopan Unionin alueella.


title: Sebastian Gorka

text: Sebastian Gorka (s. 22. lokakuuta 1970 Iso-Britannia) on amerikkalainen, puoluekannaltaan republikaani sotilastiedustelun analyytikko. Hän työskenteli Yhdysvaltain presidentti Donald J. Trumpin neuvonantajana valkoisessa talossa tammikuusta 2017 eroonsa saman vuoden syyskuussa. Gorkan rooli valkoisessa talossa oli alusta alkaen kiistanalainen, sillä hän omasi kontakteja muun muassa Unkarin äärioikeistolaisiin poliitikkoihin. Lisäksi hänen kommenttinsa islamista ja radikalisaatiosta herättivät paheksuntaa.


title: Sebastian Gorka

text: Gorka kertoi luopuvansa tehtävästään pian valkoisen talon päästrategisti Steve Bannonin eron jälkeen. Valkoinen talo kuitenkin kiisti Gorkan eronneen itse. Sanomalehti "New York Timesin" mukaan vastikään nimitetty uusi kansliapäällikkö John Kelly halusi Gorkasta eroon viimeistään tämän arvosteltua ulkoministeri Rex Tillersonia sopimattomalla tavalla.


title: Sebastian Gorka

text: Steve Bannonin tavoin Gorka on työskennellyt konservatiivisen uutissivusto Breitbartin toimittajana. Hän ilmoitti palaavansa vanhalle työpaikalleen 26. elokuuta.


title: Revolution Begins

text: Revolution Begins on Arch Enemyn EP-levy, joka julkaistiin 21. syyskuuta 2007 levymerkillä Century Media Records.


title: Number One Observatory Circle

text: Number One Observatory Circle on Yhdysvaltain varapresidentin virka-asunto. Se sijaitsee United States Naval Observatoryn alueella, Washington D.C.ssä.


title: Tyrants of the Rising Sun

text: Tyrants of the Rising Sun: Live in Japan on Arch Enemyn livealbumi, joka julkaistiin 21. marraskuuta 2008 levymerkillä Century Media Records.Julkaisun DVD-painos julkaistiin niin ikään 21. marraskuuta 2008.


title: Reine Rimón

text: Reine Rimón (s. 1947 Helsinki) on suomalainen jazz-laulaja. Hän on vaikuttanut mm. Erik Lindströmin orkesterissa. Hän on käyttänyt myös taitelijanimeä Nina Rives.


title: Reine Rimón

text: Reine Rimonin levyttämät kappaleet Fono.fi-äänitetitetokannassa.


title: Manifesto of Arch Enemy

text: Manifesto of Arch Enemy on Arch Enemyn kokoelma-albumi, joka julkaistiin 27. helmikuuta 2009 levymerkillä Century Media Records.


title: Sebastian Szymański

text: Sebastian Szymański (s. 10. toukokuuta 1999 Biała Podlaska) on puolalainen jalkapalloilija, pelipaikaltaan keskikenttäpelaaja. Hän on edustanut Legia Varsovaa maaliskuusta 2013 lähtien.


title: Sebastian Szymański

text: Hän aloitti uransa TOP 54 Biała Podlaskassa 6-vuotiaana. Maaliskuussa 2013 hän siirtyi Legia Varsovaan. Heinäkuussa 2016 hän siirtyi ykkösjoukkueeseen, jossa hän teki debyyttinsä 7. heinäkuuta 2016 Supercupin ottelussa Lech Poznańia vastaan. Debyyttinsä Ekstraklasassa hän teki 20. elokuuta 2016 Arka Gdyniaa vastaan. Ensimmäisen maalinsa hän teki 3. maaliskuuta 2017 Zagłębie Lubinia vastaan.


Eurooppa-liigan kauden 2017–2018 lohkovaihe alkaa 14. syyskuuta ja päättyy 7. joulukuuta 2017.


title: Soave

text: Soave on vanha linnoituskaupunki Veronan maakunnassa Veneton alueella Pohjois-Italiassa. Kaupungissa on runsaat 7 000 asukasta Se sijaitsee Veronan kaupungin itäpuolella.


title: Soave

text: Soave-viinit ovat saaneet nimensä kaupungin mukaan.


title: Danielle Lao

text: Danielle Lao (s. 28. toukokuuta 1991) on yhdysvaltalainen tennispelaaja. Hän on sijoittunut parhaimmillaan kaksinpelissä WTA-listan sijalle 215.


title: Danielle Lao

text: Lao eteni pääsarjaan Yhdysvaltain avoimissa 2017 selvitettyään karsinnat.


title: Dawn of Khaos

text: Dawn of Khaos on Arch Enemyn kokoelma-albumi, joka julkaistiin 13. huhtikuuta 2011 levymerkillä Century Media Records.


title: Kothokidai

text: Kothokidai (, ) oli antiikin aikainen alun perin Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.


title: Kothokidai

text: Kothokidain oletetaan sijainneen Ateenan luoteispuolella suunnilleen nykyisen Ágios Ioánniksen tienoilla, pohjoiseen Asprópyrgoksesta.


title: Kothokidai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Oineis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Oineis-fyleen. Demoksen kansalaisesta käytettiin demonyymiä "Kothōkidēs" ().


title: Krioa

text: Krioa (, ) oli antiikin aikainen Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Krioa

text: Krioan sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä.


title: Krioa

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yksi edustaja Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kaksi bule-edustajaa. Demoksen kansalaisesta käytettiin demonyymiä "Kriōeus" ().


title: Kropidai

text: Kropidai () eli Krop(e)ia (, ), oli antiikin aikainen Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Kropidai

text: Kropidain oletetaan sijainneen Ateenan pohjoispuolella. Se sijoitetaan luoteeseen nykyisestä Áno Liósiasta.


title: Kropidai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä "Krōpidēs" ().


title: Ksypete

text: Ksypete (, ) oli antiikin aikainen alun perin Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Ksypete

text: Ksypete sijaitsi todennäköisesti lähellä joko Pireuksen tai Faleronin demosta. Se sijoitetaan suunnilleen nykyisen Moscháton kaupungin tienoille Moscháto-Távroksen kunnan alueelle.


title: Ksypete

text: Ksypete oli osa alueen neljän vanhan kylän Tetrakomoi-nimistä liittoa Pireuksen ja Faleronin sekä Thymaitadain demoksen ohella. Näillä demoksilla oli yhteinen Herakleen pyhäkkö. Perinteen mukaan Tetrakomoi oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi. Myöhemmin Ksypete oli yksi Attikan demoksista. Ksypetestä käytettiin myös nimeä "Troia" (Τροία), koska kreikkalaisen mytologian mukaan Teukros johti sieltä joukon attikalaisia Fryygiaan.


title: Ksypete

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Kekropis ja sillä oli seitsemän edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Demetrias-fyleen ja fylen lakkauttamisen jälkeen vuodesta 201/200 eaa. jälleen Kekropis-fyleen. Demoksen kansalaisesta käytettiin demonyymiä "Ksypetaiōn" ().


title: Kydantidai

text: Kydantidai (, ) oli antiikin aikainen alun perin Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "mesogeios"-trittykseen eli Attikan sisämaa-alueen demoksiin.


title: Kydantidai

text: Kydantidai sijaitsi Ateenan koillispuolella. Se sijoitetaan suunnilleen nykyisen Pentélin kaupungin tienoille.


title: Kydantidai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Aigeis ja sillä oli yksi tai kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Näiden muutosten seurauksena demoksella oli hellenistisellä kaudella yksi bule-edustaja. Demoksen kansalaisesta käytettiin demonyymiä "Kydantidēs" ().


title: Kydathenaion

text:
Kydathenaion (, ) oli antiikin Ateenan kaupunginosa ja alun perin Pandionis-fyleen kuulunut Attikan demos. Se kuului fylen "asty"-trittykseen eli kaupunkialueen demoksiin.
Kydathenaion sijaitsi kaupunginmuurin eli Themistokleen muurin sisäpuolella aivan antiikin Ateenan kaupungin keskustassa ja piti sisällään Theseuksen vanhan Ateenan eli Akropolis-kukkulan sekä sen lähiympäristön, mahdollisesti myös Agoran alueen. Demoksen nimi on yhdistetty sanoista "kydos" ja "Athēnaios", ”ateenalaisten kunnia”.


title: Kydathenaion

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Pandionis ja sillä oli 11 tai 12 edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Pandionis-fyleen. Muutosten seurauksena demoksella oli hellenistisellä kaudella 12 bule-edustajaa.


title: Kydathenaion

text: Kydathenaion oli Attikan kolmanneksi suurin demos Akharnain ja Afidnan jälkeen, ja sen väkiluvuksi on arvioitu suurimmillaan noin – henkeä. Siksi se oli myös Pandionis-fylen ainoa demos varsinaisen kaupungin alueella. Kydathenaionista olivat kotoisin muun muassa valtiomiehet Kleon ja Ekhedemos, puhuja Andokides sekä komediakirjailijat Aristofanes ja Nikokhares. Demoksen kansalaisesta käytettiin demonyymiä "Kydathēnaieus" ().


title: Kytheros

text: Kytheros (, ), joskus myös "Kythērros" () tai "Kythēron" (), oli antiikin aikainen alun perin Pandionis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.


title: Kytheros

text: Kytheroksen oletetaan sijainneen lähellä Gargettoksen demosta. Se sijoitetaan nykyisen Poúsi Kalogérin tai Ligórin tienoille Markópoulo Mesogaíaksen kunnan alueelle.


title: Kytheros

text: Perinteen mukaan Kytheros oli yksi Kekropsin ajan Attikan kahdestatoista vanhasta kaupungista ("polis") tai kylästä ("kōmē"), jotka Theseus myytin mukaan yhdisti ("synoikismos") Ateenaksi. Myöhemmin se oli yksi Attikan demoksista. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Pandionis ja sillä oli yksi tai kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Pandionis-fyleen. Muutosten seurauksena demoksella oli hellenistisellä kaudella kaksi bule-edustajaa.


title: Kytheros

text: Demoksen kansalaisesta käytettiin demonyymiä "Kythērios" ().


title: Lakiadai

text: Lakiadai (, ) oli antiikin aikainen Oineis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "asty"-trittykseen eli kaupunkialueen demoksiin.


title: Lakiadai

text: Lakiadai sijaitsi Pyhän tien varressa Skironin ja Kefissos-joen välisellä alueella joen itäpuolella. Se sijoitetaan jonnekin Ateenan nykyisen Akadimía Plátonoksen kaupunginosan itäpuolelle.


title: Lakiadai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kaksi edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin kolme bule-edustajaa.


title: Lakiadai

text: Lakiadaista olivat kotoisin muun muassa Miltiades ja Kimon. Demoksen kansalaisesta käytettiin demonyymiä "Lakiadēs" ().


title: Alempi Lamptrai

text: Alempi Lamptrai (), joskus myös "Alempi Lamptra" () (), oli antiikin aikainen Erekhtheis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen "paralia"-trittykseen eli Attikan rannikkoalueiden demoksiin.


title: Alempi Lamptrai

text: Alempi Lamptrai oli Lamptrain alempi tai rannikon ("paralios") demos. Sen lähellä kaueampana merestä sijaitsi erillinen demos nimeltä Ylempi Lamptrai. Kummatkin sijaitsivat Aigilian, Anagyruksen ja Thorain demosten välisellä alueella. Alempi Lamptrai sijoitetaan suunnilleen nykyisen Kítsin tienoille Kropían kunnassa.


title: Alempi Lamptrai

text: Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin yhdeksän edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli hellenistisellä kaudella 10 bule-edustajaa.


title: Alempi Lamptrai

text: Alempi Lamptrai oli suurikokoinen demos, ja sen väkiluvuksi on arvioitu suurimmillaan noin henkeä. Demoksen kansalaisesta käytettiin demonyymiä "Lamptreus" (). Jommassakummassa Lamptraissa oletetaan olleen teatteri.